**ការសម្ភាសរបស់លោកគង់ អើង**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះគង់ អើង។

 ការសង្ខេបប្រវត្តិរបស់លោកតាគង់ អើង

 *លោកតាគង់អើងមានអាយុ៥៨ឆ្នាំនៅក្នុងឆ្នាំ២០២០ មានកូន៥នាក់ ប្រុស៤នាក់, ស្រី១នាក់ មានទីលំនៅបច្ចុប្បន្ននៅភូមិអូរយ៉េស ឃុំស្រែសង្គម ស្រុកកោះញ៉ែក ខេត្តមណ្ឌលគិរី។*

ក៖ បាទ! ចឹងជាដំបូងខ្ញុំអរគុណច្រើនតាដែរបានអោយខ្ញុំពិភាក្សាទាក់ទងពីប្រវត្តិរបស់តាហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងជាពិសេសប្រវត្តិរបស់តាចឹងទុកអោយចៅៗរបស់តាដែរជំនាន់ក្រោយៗពួកគាត់អត់ស្គាល់និងអោយពួកគាត់បានដឹងដែរតារៀបរាប់ពីមុនចឹងហើយអោយពួកគាត់បានស្គាល់ចឹងហាសណាស់តា?

ខ៖ បាទ!

ក៖ បាទ! ចឹងយល់ព្រមដើម្បីអោយខ្ញុំជជែកជាមួយតាទាក់ទងពីប្រវត្តិមួយហ្នឹងទេតា?

ខ៖ មានអី។

ក៖ អូ៎អីទេណោះតា?

ខ៖ បាទៗ!

ក៖ បាទចឹងសំរាប់ខ្ញុំជាអ្នកសម្ភាសតាខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសតាគឺនៅថ្ងៃទី២៦ខែ១០?

ខ៖ ខែ១០។

ក៖ ឆ្នាំ២០២០ហើយការសម្ភាសទាំងអស់និងគឺធ្វើឡើងនៅភូមិហ្នឹងភូមិអីគេតា?

ខ៖ បាទ!

ក៖ ភូមិនៅហ្នឹង?

ខ៖ ភូមិនៅអូរយ៉េស។

ក៖ ភូមិអូរយ៉េសណេះតាណេះ?

ខ៖ ហ្នឹងហើយភូមិអូរយ៉េស។

ក៖ ឃុំស្រែសង្គម ស្រុកកោះញ៉ែក ខេត្តមណ្ឌលគិរី?

ខ៖ ហ្នឹងហើយៗ!

ក៖ បាទ! ចឹងសំរាប់តាឈ្មោះពេញរបស់តាទាំងត្រកូលម៉ងហាសឈ្មោះអីគេតាតាមបញ្ជីជាតិយើងហោស?

ខ៖ គង់ អើង។

ក៖ គង់ អើង?

ខ៖ បាទ!

ក៖ ចុះមានឈ្មោះហៅក្រៅអត់តា?

ខ៖ គ្មានទេឥឡូវគេហៅតែគង់ អើងៗចឹងតែម៉ង។

ក៖ អូ៎ចុះកាលពីក្មេងធ្លាប់មានឪពុកម្ដាយឬមួយមិត្តភក្តិហៅឈ្មោះតាលេងសើចអីមានអត់តា?

ខ៖ មានចឹងម៉ងឈ្មោះចឹងម៉ង។

ក៖ ចឹងហោសតា?

ខ៖ បើឈ្មោះពីដើមឈ្មោះគង់ គីន។

ក៖ គង់ អ៊ីន?

ខ៖ គង់ គីន។

ក៖ គង់ គីន?

ខ៖ បាទ! ដល់មិនដែរហៅទេតាំងពីយើងនៅក្មេងៗហោស!

ក៖ ប៉ុន្តែអាយើងតាមបញ្ជីជាតិយើងហាសតា?

ខ៖ បញ្ជីាជាតិឥឡូវគង់ អើង។

ក៖ គង់ អើងណេះតាណេះ?

ខ៖ បាទ!

ក៖ អាហ្នឹងយើងដាក់តាមអត្តសញ្ញាណប័នណេះតា?

ខ៖ ហ្នឹងហើយវាអត្តសញ្ញាណប័នតាមបញ្ជីគ្រួសារ។

ក៖ អូ៎បាទតាបាទរួចចុះអើយើងសព្វថ្ងៃនិងអាយុប៉ុន្មានហើយតា?

ខ៖ ឥឡូវនេះហាប្រាំបី។

ក៖ ហាប្រាំបី?

ខ៖ បាទ!

ក៖ រួចចុះ..?

ខ៖ កើតមួយពាន់ប្រាំបួនរយហុកបី។

ក៖ ឆ្នាំមួយពាន់ប្រាំបួនរយហុកបីចុះអាថ្ងៃខែឆ្នាំមួយពាន់ប្រាំបួនរយហុកបីរួចចុះអាថ្ងៃខែតាចាំអត់?

ខ៖ អត់ទេ។

ក៖ អត់ចាំទេណេះតាណេះ?

ខ៖ ហ្នឹងហើយ!

ក៖ រួចចុះអាឆ្នាំច័ន្ទគតិជូត ឆ្លូវ ខាល ថោះ រោង ម៉្សាញ់ មមី មមែហោសតា?

ខ៖ អើខ្ញុំកើតឆ្នាំថោះ។

ក៖ ឆ្នាំថោះណេះតាណេះ?

ខ៖ បាទ!

ក៖ អូ៎!

ខ៖ មួយពាន់ប្រាំបួនរយហុកបីថា។

ក៖ មួយពាន់ប្រាំបួនរយហុកបី?

ខ៖ បាទ!

ក៖ រួចចុះយាយអើតាអើស្រុកកំណើតដែរតាកើតម៉ងតាកើតនៅណាតា?

ខ៖ កើតនៅអាលែងឃុំគុកគួង ស្រុកកញ្ច្រៀច។

ក៖ ខេត្តព្រៃវែង?

ខ៖ ខេត្តព្រៃវែង។

ក៖ អូ៎បាទតាចុះអើយើងមានបងប្អូនបង្កើតចំនួនប៉ុន្មាននាក់តា?

ខ៖ ខ្ញុំប្រាំពីរនាក់ប៉ុនស្លាប់អស់ហើយនៅឥឡូវនៅសល់ប្រាំនាក់ទេ។

ក៖ ស្លាប់អស់ពីរនាក់ណេះតាណេះ?

ខ៖ បាទ!

ក៖ អូ៎ស្លាប់ស្រីឬប្រុសតា?

ខ៖ ប្រុសមួយហេ៎ឥឡូវនៅសល់ប្រាំមួយនាក់។

ក៖ ស្លាប់តែប្រុសមួយទេហោសតា?

ខ៖ បាទ! ស្លាប់ប្រុសមួយ។

ក៖ រួចចុះបងប្អូនយើងទាំងអស់ម៉ងមានស្រីប៉ុន្មានប្រុសប៉ុន្មានតា?

ខ៖ ឥឡូវនៅប្រុសពីរ។

ក៖ ប្រុសពីរស្រីបួន?

ខ៖ បាទ!

ក៖ ចុះតាកូនទីប៉ុន្មានទៅ?

ខ៖ ខ្ញុំបន្ទាប់ពីទីពីរ។

ក៖ ទីពីរណេះតាណេះ?

ខ៖ បាទ!

ក៖ អូ៎ចុះតាអាចប្រាប់ឈ្មោះបងបានទេបងបង្អស់គាត់ឈ្មោះអីគេទៅតា?

ខ៖ បងបង្អស់បងយាន បងយុនគាត់ភ្លោះ។

ក៖ អូ៎ភ្លោះពីរនាក់ហោស?

ខ៖ ហ្នឹងហើយភ្លោះមកបានខ្ញុំហ្នឹងម៉ង។

ក៖ ចឹងមានន័យថាតាទីបីហើយចឹង?

ខ៖ ទីពីរបើសំបុកវាកើតភ្លោះ។

ក៖ អូ៎ភ្លោះ?

ខ៖ បាទ! ភ្លោះមិនទីពីរ។

ក៖ អូ៎បាទតាចឹងតាភ្លោះដែរហោស?

ខ៖ អត់ទេខ្ញុំអត់ភ្លោះទេអាបងហោស!

ក៖ អូ៎បងហោស?

ខ៖ បងពីរនាក់ហោសស្រីទាំងពីរនៅរាល់ថ្ងៃហ្នឹង!

ក៖ ស្រីទាំងពីរម៉ងភ្លោះ?

ខ៖ បាទ! គាត់ឡើងហុកហើយឥឡូវ។

ក៖ អូ៎បាទតាបាទរួចចុះអើពួកគាត់នៅណាទៅតាឥឡូវ?

ខ៖ ឪពុកស្លាប់អស់ហើយតាំងពីចិតប្រាំបួនហោស!

ក៖ អត់ទេចង់និយាយថាបងភ្លោះណុងគាត់នៅណា?

ខ៖ ហ្នឹងនៅស្រុកណុងទាំងអស់នៅត្រពាំងអំពិលស្រះស្រង់ហ្នឹង!

ក៖ អូ៎គាត់ធ្វើអីគេនៅណុងតា?

ខ៖ នៅធ្វើស្រែធម្មតា។

ក៖ អូ៎!

ខ៖ បងប្អូនខ្ញុំធ្វើតែស្រែ។

ក៖ ប៉ុន្តែគាត់មានចៅៗដែរណេះតាណេះ?

ខ៖ អូ៎ចៅមួយកំនហោស!

ក៖ អូ៎បាទតាបាទបន្ទាប់មកតា?

ខ៖ ហ្នឹងហើយបន្ទាប់មកខ្ញុំខ្ញុំមកប្អូនប្រុសខ្ញុំទៀត។

ក៖ ប្អូនតានៅណា?

ខ៖ នៅស្រុកទាំងអស់ប្អូនប្រុសមកប្អូនស្រីពីរនាក់ទៀត។

ក៖ អូ៎ប៉ុន្តែគាត់ឈ្មោះអីគេតាប្អូនបន្ទាប់តា?

ខ៖ ឈ្មោះកួន។

ក៖ កួន?

ខ៖ បាទ!

ក៖ គាត់ធ្វើស្រែនៅហ្នឹងដែរ?

ខ៖ ធ្វើស្រែធ្វើអីអើស្រុកកំណើតនៅណុងម៉ងហោស!

ក៖ និយាយរួមបងប្អូនតាទាំងអស់ធ្វើស្រែទាំងអស់ម៉ងហោសតា?

ខ៖ ធ្វើទាំងអស់អត់មានធ្វើការងារអីទេ។

ក៖ អូ៎តែតាមួយទេចេញមកនៅតែឯង?

ខ៖ បាទតែខ្ញុំមួយទេចេញមកនៅកោះញ៉ែកបាទ!

ក៖ អូ៎កើតអីពេលណុងបានតាចេញមកនៅហ្នឹងតា?
ខ៖ វាដូចតែថាលំបាកហើយរកស៊ី។

ក៖ ប៉ុន្តែយើងចេញមកពេលណុងយើងចេញមកតាមរយះពីណាទៅតា?

ខ៖ តាមបងប្អូនខ្ញុំនៅសស្រែហ៊ុយនេះ។

ក៖ អូ៎!

ខ៖ បាទ! វាទៅលេងដល់ទៅលេងទៅវាអត់មានលុយមកវិញហើយខ្ញុំក៏ចង់មកដែរទៅវាបបួលមកមកតាមវាមក។

ក៖ អូ៎មកលេងទៅឃើញទៅចាប់អារម្មណ៍ចង់មកនៅ?

ខ៖ មកលេងមកណុងហាស!

ក៖ មកនៅណុងតាំងពីណុងមក?

ខ៖ គេទៅលេងគេទៅលេងយើងណុងហាស!

ក៖ ទៅលេងហើយយើងចង់មកជាមួយគេមកមកជាប់នៅហ្នឹង?

ខ៖ បាទៗ!

ក៖ អូ៎បាទតា!

ខ៖ មកហ្នឹងវាមានកូនបួននាក់។

ក៖ អូ៎!

ខ៖ ត្រឹមអាសុញណុងហាស!

ក៖ បាទតាបាទ!

ខ៖ តូចជាងគេមកពីណុងមកមីសេងនេះបងគេ។

ក៖ បាទ!

ខ៖ រួចមកដល់និងបានអាមួយទៀតនេះអាតួកនិងពៅគេហ្នឹង!

ក៖ អូ៎!

ខ៖ ពីរពាន់អានិងកើតនៅពីរពាន់។

ក៖ បាទតាបាទរួចចុះតាអើតាមានធ្លាប់មានជាអនុស្សាវរីយ៍ដែរមានភាពសប្បាយជាមួយប្អូនៗឬមួយក៏បងកាលនៅក្មេងៗអត់តា?

ខ៖ សប្បាយមានតើ!

ក៖ អាហ្នឹងយើងធ្វើអីគេខ្លះតារៀបរាប់ខ្លះៗបានទេ?

ខ៖ មានទៅធ្វើអីទេពីក្មេងមានធ្វើស្រែយើងធ្វើកាលពីដើមណុងមានធ្វើអីចេញពីអាលែងចិតប្រាំបួនមកនិងធ្វើស្រែធ្វើអីរកត្រីរកសាច់ខ្ញុំឡើងត្នោត។

ក៖ បាទតា!

ខ៖ ខ្ញុំរកស៊ីឡើងត្នោត។

ក៖ អូ៎តាចេះឡើងត្នោតហោស?

ខ៖ ចេះឡើងដែរ។

ក៖ ឪពុកយើងជាអ្នកបង្រៀនឬមួយ..?

ខ៖ អត់ទេ។

ក៖ យើងចេះឡើងខ្លួនឯង?

ខ៖ ជំនាន់បីឆ្នាំចេះម៉ងជាមួយតាៗបីឆ្នាំគាត់ធ្វើត្នោតគាត់ប្រើយើងណាស់។

ក៖ បាទតាបាទ!

ខ៖ យើងនៅក្មេងៗកាលណុងមើលក្របីហាស!

ក៖ អូ៎បាទតា!

ខ៖ ដល់មើលក្របីដល់ហត់គាត់ថាអាចៅហែងឡើងទៅដាក់ហូបទៅទៅឡើងទៅយូរៗចេះ។

ក៖ ជាប់នៅណុងទៅ?

ខ៖ បាទ! ចេះមកពីចិតប្រាំបួនមកប៉ែត្រគត់អីហ្នឹងធ្វើត្នោតទេ។

ក៖ បាទតាបាទ!

ខ៖ យកស្ករដូរស្រូវអង្ករស៊ី។

ក៖ ដោយសារកាលជំនាន់ប៉ែត្រជាងនិងដូរស្រូវ?

ខ៖ ដូរអង្ករហាស!

ក៖ ដូរយកអង្ករណេះតាណេះ?

ខ៖ បាទ! អាស្ករផែនយើងនិងចាក់ស្លឹកត្នោត។

ក៖ បាទតាបាទ!

ខ៖ អត់មានលុយកាក់ទេជំនាននោះហោស!

ក៖ រួចចុះតាគិតថាចឹងឪពុករបស់តាឈ្មោះអីគេតា?

ខ៖ ឈ្មោះគង់។

ក៖ ឈ្មោះអីគេគង់តា?

ខ៖ អុនគង់។

ក៖ អុនគង់?

ខ៖ បាទ!

ក៖ រួចចុះគាត់ឥឡូវគាត់ស្លាប់ហើយហេសតា?

ខ៖ ស្លាប់តាំងពីចិតប្រាំបួនណុងថាជ័យជំនះហើយហ្នឹង!

ក៖ អូ៎!

ខ៖ មកដល់ផ្ទះវិញគេកៀរទៅដល់កំពង់ធំហោសខ្ញុំអីហ្នឹង!

ក៖ អូ៎!

ខ៖ ខ្ញុំដល់ស្រុកស្ទូងហេ៎ស្រុកស្ទូងកំពង់ស្វាយស្រុកកំពង់ស្វាយ។

ក៖ បាទ! រួចចុះអើយាយតាខាងឪពុកយាយតាខាងឪពុករបស់តាឈ្មោះអីគេទៅ?

ខ៖ យាយតាខាងឪពុកខ្ញុំតាអុនណុងតា។

ក៖ តាអុនចុះយាយ?

ខ៖ យាយយាយហុង។

ក៖ យាយហុងណេះ?

ខ៖ បាទ!

ក៖ ប៉ុន្តែគាត់អ្នកស្រុកនៅណាតា?

ខ៖ នៅខាងណុងដែរខាងខេត្ត។

ក៖ ព្រៃវែង?

ខ៖ គាត់ខាងនេះខាងកំពង់ចាម។

ក៖​ អូ៎ណុងអើ..?

ខ៖ ព្រំប្រទល់គ្នាជាប់គា្នហ្នឹង!

ក៖ យាយតាខាងឪពុកណុងខាងកំពង់ចាមហោសតា?

ខ៖ ខាងកំពង់ចាម។

ក៖ អូ៎!

ខ៖ រួចស្រុកពញាក្រែក។

ក៖ បាទ! រួចចុះអើម្ដាយឈ្មោះអីគេតា?

ខ៖ ម្ដាយខ្ញុំហេស?

ក៖ បាទ!

ខ៖ ម្ដាយខ្ញុំមឿត។

ក៖ ឈ្មោះអីគេមឿត?

ខ៖ រស់មឿត។

ក៖ រស់មឿត?

ខ៖ បាទ!

ក៖ អូ៎!

ខ៖ គាត់នៅស្រុកលិចពីដើមនៅស្រុកបាធា។

ក៖ បាធាយ?

ខ៖ បាធា។

ក៖ បាធានិងនៅខេត្តណាតា?

ខ៖ នៅស្រុកអូររាំឪ។

ក៖ អូ៎កំពង់ចាមយើងដែរហោស?

ខ៖ កំពង់ចាម។

ក៖ ចឹងឪពុកម្ដាយរបស់តាសុទ្ធអ្នកកំពង់ចាមហោស?

ខ៖ កំពង់ចាមតើកំពង់ចាមទាំងអស់។

ក៖ តែតាទេកើតនៅព្រៃវែង?

ខ៖ នៅជាប់ៗគា្នព្រំប្រទល់ហ្នឹងហាស!

ក៖​ អូ៎បាទតា!

ខ៖ នៅជិតគា្ន។

ក៖ រួចចុះអើយាយតាខាងម្ដាយឈ្មោះអីគេទៅតារស់?

ខ៖ តារស់។

ក៖ ចុះយាយ?

ខ៖ យាយថិករស់ថិក។

ក៖ យាយថិក?

ខ៖ បាទ!

ក៖ អូ៎បាទតារួចចុះអើចឹងសំរាប់ដូចជាឪពុករបស់តាកាលគាត់នៅរស់ហាសគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅ?

ខ៖ គាត់ធ្វើស្រែម៉ងកាប់គាស់ធ្វើស្រែហ្នឹងម៉ងហើយរួចពីណុងទ្រូងស្នេហាជាតិ។

ក៖ អូ៎!

ខ៖ ថ្នាំ។

ក៖ បាទតាបាទ!

ខ៖ ខាងទាស់ខាងអីនេះគាត់ចេះខាងហ្នឹង!

ក៖ បាទតា!

ខ៖ ជំនាន់បីឆ្នាំគាត់យកអូ៎គេយកគាត់ធ្វើគ្រូសេ្នហាជាតិ។

ក៖ បាទតាបាទប៉ុន្តែអើដូចជាឪពុកតាគាត់អត់ចេះឡើងត្នោតឬមួយក៏នេសាទត្រីអីទេណេះ?

ខ៖ អត់ទេអត់ចេះទេ។

ក៖ ចេះតែតា?

ខ៖ ចេះតែខ្ញុំ។

ក​៖ អូ៎បាទតាប៉ុន្តែម្ដាយរបស់តាវិញគាត់ធ្វើអីគេសំរាប់ចិញ្ចឹមជីវិតកូនចៅតា?

ខ៖ មានធ្វើអីទេនៅផ្ទះមើលតែកូនមែនណុងតែឪពុកទេ។

ក៖ អូ៎យកតែកូន?

ខ៖ យកតែកូនបើបីឆ្នាំមួយៗ។

ក៖ អូ៎ដោយសារតែ..?

ខ៖ កូន។

ក៖ កូនច្រើនណេះ?

ខ៖ កូនច្រើនបើទាំងរស់ទាំងអីប្រាំបួននាក់អូ៎ទាំងស្លាប់នៅសល់តែប្រាំពីរទេសព្វថ្ងៃមកបែកមួយទៀតនៅសល់តែប្រាំមួយ។

ក៖ អូ៎បាទតា!

ខ៖ បាទ!

ក៖ រួចចុះអើចឹងឪពុកម្ដាយរបស់តាគាត់ស្លូតឬកាចជំនាន់ណុងតា?

ខ៖ អូ៎ស្លូតហាសឪពុកខ្ញុំ។

ក៖ អូ៎!

ខ៖ គាត់មិនដែរបានវ៉ៃកូនទេ។

ក៖ ប៉ុន្តែម្ដាយ?

ខ៖ ម្ដាយក៏ស្លូតដែរ។

ក៖ អូ៎!

ខ៖ គាត់មិនដែរធ្វើអីទេនៅផ្ទះយកតែកូនរអ៊ូទទាំបាយតិចតួចមានទៅរកអី។

ក៖ អូ៎បាទតាប៉ុន្តែដូចជាតាធ្លាប់មានជាសាច់ឬជាអនុស្សាវរីយ៍ជាមួយឪពុកម្ដាយកាលពួកគាត់នៅរស់អត់តាធ្លាប់ធ្វើអីគេខ្លះជាមួយគាត់ដូចលក្ខណៈទៅស្រែធ្វើចំការអីហាស?
ខ៖ មានធ្វើអីទេមានតែទៅមើលក្របីមើលអីតាមតែគាត់និងកាលណុងដល់ទៅចិតពីរចិតបីនិងគេចូលសហករ។

ក៖ អូ៎បាទតា!

ខ៖ អូ៎អត់ទាន់ចូលសហករទេចិតពីរចិតបីនៅណោះដល់ចិតប្រាំហោសបានចូលសហករ។

ក៖ អូ៎បាទតារួចចុះចឹងតាអាចប្រាប់ខ្លះៗបានទេដូចជាឪពុកម្ដាយគាត់ធ្លាប់ប្រាប់ពីប្រវត្តិកាលពួកគាត់នៅក្មេងអត់ទាន់រៀបការហាសគាត់អត់ដែរនិយាយអីទៅតាទេណេះ?

ខ៖ អត់ដែរនិយាយអីផង។

ក៖ អូ៎បាទតា!

ខ៖ ឪខ្ញុំស្លូតចង់ងាប់អត់ដែរចេះនិយាយដូចមនុស្សស្រីអត់ទេគាត់ជំនាន់នោះគាត់អត់ចេះអក្សរទេ។

ក៖ ចឹងហោសតា?

ខ៖ ឪពុកហោស!

ក៖ អត់បានរៀនទេណេះ?

ខ៖ អត់បានរៀនទេ។

ក៖ ប៉ុន្តែបើយើងបានរៀន?

ខ៖ ខ្ញុំក៏មិនដែរបានរៀនដែររៀនជំនាន់ប៉ុលពតតិចតួចហ្នឹង!

ក៖ អូ៎បាទតាហើយចុះ..?

ខ៖ ចេញពីចិតប្រាំបួនមកអត់បានរៀនសូត្រ។

ក៖ អូ៎បាទ!

ខ៖ រៀនបានជំនាន់ប៉ុលពតខ្ញុំប្រធានអាលែងក្មេងក្របីបីភូមិខ្ញុំក្ដោបក្ដាប់សិស្សសាលា។

ក៖ ចឹងតាកាលជំនាន់ប៉ុលពតណុងហេសតា?

ខ៖ បាទ!

ក៖ ចឹងមានន័យថាតាមានមុខមានមាត់ដែរនៅណុង?

ខ៖ កាលជំនាន់ប៉ុលពតណុងខ្ញុំកាន់ខាងសិស្សសាលាបីភូមិមើលក្របី។

ក៖ អូ៎!

ខ៖ វ៉ៃជីវ៉ៃអីលើខ្ញុំហ្នឹងហើយទទួលខុសត្រូវលើកថ្នល់លើកអីយប់ៗនិងម៉ោងដប់ដប់មួយហោសបានបានដេក។

ក៖ អូ៎យូរផងចឹង?

ខ៖ អើ!

ក៖ អើបាទតាចឹងតាអាចប្រាប់ទាក់ទងពីជំនាន់មួយជំនាន់បានខ្លះៗទេតាដូចជាជំនាន់លុនណុលដែរតាកើតទាន់ហាសពេលហ្នឹង?

ខ៖ លុនណុលកើតទាន់តិចតួចណុងកើតទាន់គេរដ្ឋប្រហារហើយហ្នឹង!

ក៖ ពេលហ្នឹងចូលឆ្នាំចិតជាងហើយណេះតាណេះឬមួយក៏ហុកជាង?

ខ៖ ចិតមួយចិតពីរហើយ!

ក៖ អូ៎!

ខ៖ រដ្ឋប្រហារពីសីហនុអាអាលែងលុនណុលចិតសិប។

ក៖ បាទតា!

ខ៖ ដល់ចិតសិបមកដល់ចិតបីគេអូ៎អាលែងលុនណុលកាន់កាប់។

ក៖ បាទតា!

ខ៖ បាទ! មកចិតប្រាំប៉ុលពតកាន់កាប់។

ក៖ អូ៎ប៉ុន្តែកាលជំនាន់លុនណុលដូចជាមានគ្រាប់ផ្លោងមានគ្រាប់អីហេសតា?

ខ៖ មានខ្ញុំគេចគ្រាប់ផ្លោងចង់ងាប់យន្តហោះម្លប់មេឃហាសសុទ្ធតែអាកន្ទុំរុយហើយអានេះគេហៅអាការ៉ូហាសអាប៉ារ៉ាហាសណាស់។

ក៖ រួចចុះទ្រុងជ្រូកតា?

ខ៖ អាទ្រុងជ្រូកក៏មានដែរអាណុងណោះសំរាប់ទំលាក់គ្រាប់អូ៎ត្រូវអាប៉េធំៗហាស!

ក៖ បាទតា!

ខ៖ អាណុងខ្ញុំមើលក្របីហើយណុងហាសគេចតែគ្រាប់ផ្លោងទេមួយថ្ងៃៗហោស!

ក៖ ប៉ុន្តែអើពេលណុងតានៅណា?

ខ៖ ខ្ញុំនៅស្រុកណុង។

ក៖ លុនណុលបងប្អូនយើងនៅស្រុកទាំងអស់ណេះ?

ខ៖ នៅណុងទាំងអស់។

ក៖ ប៉ុន្តែបងប្អូនប្អូនៗតាកើតហើយណេះលុនណុល?

ខ៖ កើតអស់ហើយ!

ក៖ អូ៎ប៉ុន្តែយើងរកស៊ីអីជាមួយឪពុកម្ដាយតាពេលលុនណុលណុង?

ខ៖ គ្មានរកអីទេស្រែសុទ្ធម៉ងហោស!

ក៖ ធ្វើស្រែសុទ្ធម៉ងហេស?

ខ៖ បាទ! ឪពុកក៏គ្មានមុខគ្មានមាត់ដែរដូចថាគាត់មិនដឹងទៅណាមនុស្សជំនាន់ណុងគាត់មិនសូវចេះមិនសូវដឹងអីទេដឹងតែពីរកទៅធ្វើការ។

ក៖ អូ៎!

ខ៖ ប្រពន្ធកូនអី។

ក៖ បាទតាបាទរួចចុះអើតាគិតថាអើពេលណុងយើងមានជីកត្រង់សេជីកអីនៅជិតៗផ្ទះអត់តា?

ខ៖ មានៗជំនាន់លុនណុលជីកគ្រប់ផ្ទះខ្ញុំដេកតែក្រោមគុម្ពឬស្សីតើ!

ក៖ អូ៎!

ខ៖ ប្រវត្តិណុងហោស!

ក៖ ប៉ុន្តែដូចជាគេអត់ជីកត្រង់សេនៅក្រោមផ្ទះទេតាហេស?

ខ៖ អត់ទេក្រោមគុម្ពឬស្សី។

ក៖ កើតអីបានគេ..?

ខ៖ នៅក្រោមម្លប់ៗ។

ក៖ កើតអីបានគេជីកចឹងតា?

ខ៖ ការពារអាលែងភ្លើងឆេះផ្ទះឆេះអីហើយណាមួយ..។

ក៖ ខ្លាចបាក់ផ្ទះ?

ខ៖ តែយប់ភ្លើងស៊ីញូហើយ!

ក៖ អូ៎!

ខ៖ ភ្លើងស៊ីញូឃើញទាំងស្រមោចហាស!

ក៖ អូ៎!

ខ៖ ស៊ីញូវាយកការណ៍អាការ៉ូវាយកការណ៍ល្ងាចឡើងគេឆ្វែលរកហើយភ្លើងស៊ីញូយប់ចឹងទៅហើយដល់អាលែងមានគេហៅអាទ្រុងជ្រូកណុងមកទំលាក់ណុង។

ក៖ ប៉ុន្តែអើតាដូចជាយើងជីករណ្ដៅចឹងមិនគេដឹង?

ខ៖ បើមិនដឹងអានេះការពារគ្រាប់។

ក៖ ប៉ុន្តែគ្រាន់ថាយើងជីកចឹងយើងយកស្លឹកឈើឬមួយក៏យកអីយកមកបាំង?

ខ៖ គ្មានទេជំហទ្រហឹងហើយកាប់រណ្ដៅអោយវាជ្រៅទៅហាសជួនកាលរត់តាមហ្នឹងដេកក្នុងហ្នឹងក៏មានដែរលំហនិងប៉ុនគ្រាន់តែថាការពារគ្រាប់។

ក៖ ទាំងគេទាំងយើង?

ខ៖ បាទ! ទាំងគេទាំងយើងជួនណាល្ងាចសួរប្រពន្ធខ្ញុំហោសអត់បានដេកនៅផ្ទះទេណោះចេញទៅដេកវាលវិញហោស!

ក៖ អូ៎បាទតា!

ខ៖ អើយប់ទៅដេកទៅធ្វើខ្ទមនៅតាមវាលស្រែហោសអត់មាននៅភូមិទេខ្លាចគ្រាប់ផ្លោងខ្លាចហែងវាទំលាក់យប់ព្រលប់។

ក៖ អូ៎បាទរួចចុះអើម្ហូបអាហារយើងអីម៉េចទៅតាយើងរកធម្មតាតើហី?

ខ៖ រកធម្មតារកផងគេចផងគ្រាប់ផ្លោងផងរកស៊ីផង។

ក៖ ទាំងថ្ងៃទាំងអីចឹងទៅ?

ខ៖ ទាំងថ្ងៃទាំងយប់ហាស!

ក៖ ចឹងមានន័យថាវាទំលាក់ទំលាក់ទាំងថ្ងៃដែរណេះតាណេះ?

ខ៖ ទំលាក់ថ្ងៃថាថ្ងៃសា្មម៉ានក៏វាទំលាក់ដែរវាឃើញថាខ្មែរក្រហមកាលណុងហាសទាហ៊ានអាលែងប៉ុលពតហ្នឹងហាស!

ក៖ បាទតា!

ខ៖ បាទ!

ក៖ ប៉ុន្តែដូចជាបងប្អូនយើងឬមួយអ្នកភូមិយើងមានត្រូវឆេះផ្ទះឬមួយក៏ទំលាក់ត្រូវងាប់អីអត់?

ខ៖ ខាងខ្ញុំអត់ទេគ្រាន់តែឆេះព្រៃ។

ក៖ ឆេះព្រៃហោសតា?

ខ៖ បាទ! ផ្ទះអត់ដែរឆេះទេ។

ក៖ ប៉ុន្តែអីអត់ដែរស្លាប់អីទេណេះតាណេះ?

ខ៖ មិនដែរទេគ្រាន់តែមានរបួសខ្លះត្រូវអាដែងនេះ។

ក៖ អង្វែងវាហ្នឹងហោសតា?

ខ៖ ហ្នឹងហើយពូខ្ញុំត្រូវជង្គង់ហេសអង្វែងហោសដូចថាផ្លូវទៅព្រៃហាស!

ក៖ បាទតា!

ខ៖ ជិះកង់ហាសជិះកង់ជំនាន់ណុងដីខ្សាច់ដល់ផ្លុងៗធ្លាក់មកអាដែងគ្រោសហាស!

ក៖ បាទតាបាទ!

ខ៖ ខ្ទៀតត្រូវប្រកាចពេញថ្នល់ណុងថ្នល់ក្នុងព្រៃ។

ក៖ អូ៎!

ខ៖ គ្រាន់តែរបួសរបួសអាលែងត្រូវគ្រោសហ្នឹងទេអត់មានត្រូវអង្វែង។

ក៖ អូ៎បាទតារួចចុះដល់ពេលដែរជំនាន់ណុងមកយើងមានពិបាកអីអត់តាជំនាន់លុនណុលណុង?

ខ៖ ពិបាកមិនសូវពិបាកអីប៉ុន្មានទេលុនណុលហោសគ្រាន់តែពិបាកនិងគ្រាប់ផ្លោងទេដល់មកពិបាកខ្លាំងប៉ុលពតហ្នឹងតែម៉ង។

ក៖ ប៉ុលពតណេះតាណេះ?

ខ៖ ប៉ុលពតវាអត់បាយអត់ទឹកធ្វើការទាំងថ្ងៃទាំងយប់។

ក៖ ប៉ុន្តែកាលប៉ុលពតហ្នឹងតាអាយុប៉ុន្មានហើយ?

ខ៖ អាយុប្រហែលចូលដប់បួនដប់ប្រាំហើយហ្នឹង!

ក៖ អូ៎!

ខ៖ បាទ!

ក៖ ចូលយុវជនហើយតាណេះ?

ខ៖ ខ្ញុំមកអាលែងប៉ែត្របីនេះខ្ញុំការនេះម៉្ភៃនេះ។

ក៖ អូ៎!

ខ៖ ប៉ែត្របីម៉្ភៃ។

ក៖ បាទតា!

ខ៖ អើបូកពីណុងមក។

ក៖ ចុះប៉ុន្តែតាអើដូចជាជំនាន់ប៉ុលពតនិងគេអោយយើងធ្វើអីគេខ្លះទៅតាហើយយើងនៅណាទៅ?

ខ៖ ជំនាន់ប៉ុលពតខ្ញុំនៅភូមិណុងដដែរទាស់គ្រាន់តែខ្ញុំធ្វើការខាងមើលក្របីក្មេងក្របីម៉ាសិស្សសាលាបីភូមិលើខ្ញុំហ្នឹង!

ក៖​អូ៎តាអ្នកកានកាប់ហោស?

ខ៖ បាទ! កាន់កាប់មើលខាងក្របីក្មេងក្របីហ្នឹងខុសត្រូវស្អីៗពេលបាយពេលស្អីទៅទាល់តែខ្ញុំវ៉ៃជួងហោសបានបានហូប។

ក៖ អូ៎!

ខ៖ ជំនាន់ណុងហោស!

ក៖ រួចតែបងប្អូនយើងគេអត់ជំលាសណាហីនៅណុងទាំងអស់គា្នម៉ង?

ខ៖ បងៗខ្ញុំខាងនេះគេធ្វើអាដែងភ្លឺស្រែកងចល័តហាស!

ក៖ បាទតា!

ខ៖ គេហៅកងចល័តប្រពន្ធខ្ញុំនេះខាងកងចល័តផងសែងទាហ៊ានផងគេវ៉ៃយួនហោស!

ក៖ អូ៎!

ខ៖ ប៉ុលពតវ៉ៃយួនជំនាន់ណុង។

ក៖ បាទតា!

ខ៖ ចិតប្រាំបី។

ក៖ ប៉ុន្តែគេចឹងបីឆ្នាំជាងយើងនៅណុងរហូតតា?

ខ៖ នៅណុងទាំងអស់។

ក៖ យើងអត់មានទៅណា?

ខ៖ ដល់ជំលាសៗអាជិតបែកនេះជំលាសធ្លាក់ទៅដល់អាលែងកំពង់ស្វាយហោសស្រុកកំពង់ស្វាយហោស!

ក៖ អូ៎!

ខ៖ ខ្ញុំនៅណុងហាស!

ក៖ ប្រហែលជា..?

ខ៖ ជំលាសខ្ញុំទៅណុងតើ!

ក៖ ប្រហែលជាប៉ុន្មានខែតាបានយើងទៅដល់ណុង?

ខ៖ ជំលាសទៅណុងបានប្រហែលជាប់ពីរខែទេ។

ក៖ បានដាច់ហ្នឹង?

ខ៖ បានជ័យជំនះហ្នឹង!

ក៖ អូ៎!

ខ៖ អាជ័យជំនះនិងនាំគ្នាបណ្ដើរគា្នអូ៎គេដេញគា្នអោយទៅអាដែងកាប់កញ្រ្ជាំងអោយធ្វើស្រូវប្រាំងទៀត។

ក៖ កាប់កញ្ជ្រាំងហោសតា?

ខ៖ ហ្នឹងហើយកាប់កញ្ជ្រាំងនិងយកដីធ្វើស្រូវប្រាំង។

ក៖ បាទតា!

ខ៖ ហើយមានបានធ្វើណាបានតែព្រលឹមឡើងទៅខ្សែៗបានតាមួយកាន់ឈើច្រត់ចេញពីថ្នល់ជាតិទៅណាស់។

ក៖ បាទតា!

ខ៖ ចេញពីថ្នល់ជាតិទៅទៅណាចៅអើយឈប់ទៅអាលែងយួនចូលមកហើយរំដោះយើងហើយគ្រាន់តែលឺប៉ុណ្ណឹងអូ៎ត្រុលម៉ងមកកន្លែងវិញហាស!

ក៖ បាទតា!

ខ៖ រត់ពីណុងមកមកកន្លែងវិញៗអាខ្លះចាប់មាន់អាខ្លះចាប់ទាចេញទាំងថ្ងៃណុងអត់មាននៅទេ។

ក៖ អូ៎!

ខ៖ រួចយកទៅដាក់កន្លែងវាលកោះមួយសុទ្ធតែដើមត្នោតនៅវាលណុងឆ្ងាយពីថ្នល់ជាតិហាស!

ក៖ បាទតា!

ខ៖ ចេញអាខ្លះមកពីអាលែងកន្លែងធ្វើការវាមិនទាន់នេះវាមិនទាន់មកជុំគា្នទៅមុនទៅក្រោយអាខ្លះគ្រាន់តែមកនិងទាហ៊ានគេចាប់យកទៅវ៉ៃចោលក៏មានដែរ។

ក៖ អូ៎បាទតា!

ខ៖ មកមិនទាន់គេណុង។

ក៖ អូ៎!

ខ៖ អាប៉ុលពតណុងវានៅចាំកន្លែងហ្នឹងហាស!

ក៖ បាទតាបាទ!

ខ៖ រួចដល់ប្រជាជនចេញផុតមកអស់ចឹងទៅអានិងវាចូលទៅវិញចូលទៅចាំអាអ្នកមកក្រោយៗមកជួនណាវានាំទៅជាមួយវាជួនណាវាវ៉ៃចោល។

ក៖ អូ៎!

ខ៖ ហើយខ្ញុំចេញផុតខ្ញុំបានក្របីមួយដឹកក្របីឡើងក្របីឡើងដឹកមកដល់ថ្នល់ជាតិមកដល់ណុងម៉ែចុងខ្ញុំណុងបបួលដូរអាដែងគេធ្វើស្ករហាស!

ក៖ បាទតា!

ខ៖ ស្ករសហករយើងវាលាក់ធ្វើណុងពីរបីពាងដល់នេះម៉ែចុងខ្ញុំថាអើយយកក្របីមកដូរស្ករដប់គីឡូដូរមែនក្របីឡើងមកថាដឹកអីណាបើមិនចេះជិតផងដឹកបានស្ករទៅបានកង់ងេតបានស្ករដប់គីឡូកង់ងេតមួយរុញពីណុងមកទាំងថ្ងៃទាំងយប់ដាក់ឥវ៉ាន់រុញ។

ក៖ បាទតា!

ខ៖ តាមថ្នល់ជាតិគ្មានបានដេកបាននៅទេមកទាំងថ្ងៃទាំងយប់ចេញពីណុងមកមកដល់កំពង់ធំប៉ុន្មានយប់ទេនេះកាលណុងបើមិនបីយប់បួនយប់យ៉ាង។

ក៖ អូ៎យើងទៅកំពង់ធំដែរហោសតា?

ខ៖ មកពីកំពង់ស្រុកកំពង់ស្វាយមកវាមិនមកកំពង់ធំ។

ក៖ បាទ!

ខ៖ ចេញពីកំពង់មកមិនមកស្គន់។

ក៖ បាទ!

ខ៖ មកមុនដំបូងមកដេកលែងនេះព្រៃទទឹងអូ៎អាលែងស្អីថ្មកំពង់ថ្ម។

ក៖ កំពង់ថ្មហោសតា?

ខ៖ បាទ! ចេញពីកំពង់ថ្មមកមកស្គន់មកស្គន់ដេកបីថ្ងៃបានយួនទៅយកពីស្គន់មកកំពង់ចាម។

ក៖ ដើរណេះតា?

ខ៖ បាទ! មកពីណុងដើរមកដល់ស្គន់ទេស្គន់យួនយកពីស្គន់មកកំពង់ចាមបានដេកកំពង់ចាមណុងបានពីរយប់ទៀតបានដឹកពីកំពង់ចាមមកសួងចាប់ផ្ដើមពង្រាយគា្នហើយតាមក្រុម។

ក៖ ប៉ុន្តែអើយើងមកមកគា្នច្រើនហីតាហី?

ខ៖ មកគ្នាច្រើនខាប់ថ្នល់។

ក៖ មានអ្នកស្លាប់មានអ្នកអីអត់តា?

ខ៖ អូ៎យប់អោយតែដើរដាច់ហ្វូងប៉ុលពតស្ទាក់ហើយ!

ក៖ អូ៎!

ខ៖ ស្ទាក់មកមួយកង់ៗគា្មនបានដេកទេអាតូចៗណុងទៅហើយដឹកដៃចាស់ៗចេញតែដឹករុញទៅទៅរកអាដែងកន្លែងយួនយាមតាមស្ពាន។

ក៖ បាទ!

ខ៖ បើចឹងមានអីណាខ្លាចប៉ុលពតកៀរ។

ក៖ អូ៎ចឹងមានន័យថាពេលណុងប៉ុលពតតាមឆ្លុះមើលយើងរហូត?

ខ៖ អើវានៅព្រៃៗអែបថ្នល់អោយតែដាច់ហ្វូងវា។

ក៖ កៀរយកចូលទៅ?

ខ៖ កៀរហើយចូលព្រៃ។

ក៖ ចុមពេលមនុស្សច្រើន..?

ខ៖ អូ៎វេទនាណាស់កាលណុង។

ក៖ ពេលមនុស្សច្រើនវាអត់ហ៊ានទេណេះតាណេះ?

ខ៖ អត់ហ៊ាន។

ក៖ វាខ្លាចយួនដែរ?

ខ៖ វាកៀរបានមួយកំណាត់ៗដែរបើវាមានកាំភ្លើងហើយយើងប្រជាជនចេះតែទៅហើយអាខ្លះប្រតាយប្រតប់ណុងកាប់ពេញថ្នល់រត់អោយជួនណារៀបដេកចឹងទៅអូ៎មិនកើតទេគេកៀរដាច់មួយកំណាត់ហើយទៅទៀតទៅទៅ។

ក៖ រួចខ្សែមនុស្សប្រហែលប្រវែងណាទៅតា?

ខ៖ អូ៎ថាពេញថ្នល់ដឹងដល់ណាទេបានចេះមក។

ក៖ មួយគីឡូដីអីមិនទាន់ដាច់មនុស្សផងយ៉ាង?

ខ៖ ណុងហើយ! មួយគីឡូដីមិនទាន់ដាច់មនុស្សផងអត់មានដើរហែង។

ក៖ ប៉ុន្តែ..?

ខ៖ ពីរបីនាក់បានទេ។

ក៖ យើងដើរហ្នឹងយើងលក្ខណៈថាយើងវេចអង្ករវេចអីរៀងខ្លួនទៅតា?

ខ៖ វេចអង្ករស្ពាយចានឆ្នាំងសព្វគ្រប់មកទាំងអស់ណុង។

ក៖ អូ៎បាទតា!

ខ៖ មានមាន់មានទាអាកន្លែងយើងនៅណុងចិញ្ចឹមណុងក្រាបយើងដណ្ដើមគា្នជូ្រកអីកាប់វះចែកគា្នរញ៉េរញ៉ៃមកគា្នណុងហាសអាខ្លះគេអាតាមួយនៅខាងខ្ញុំដែរគេមានតំរិះបានរទេះគោមួយគេដាក់ឥវ៉ាន់កូនចៅគេមកតាមថ្នល់ជាតិឡើងរំភើយមកដល់កំពង់ចាមលេងរំលងស្រួល។

ក៖ អូ៎!

ខ៖ គេមានរហូត។

ក៖ អត់តែពួកយើង?

ខ៖​ អត់ពួកយើងដើរដី។

ក៖ អូ៎បាទ! រួចចុះអើចូលប៉ុលពតតិចតាអើពេលណុងតាគេអោយធ្វើអីគេខ្លះទៅតាជំនាន់ប៉ុលពតណុង?

ខ៖ ខ្ញុំនៅជំនាន់ប៉ុលពតគ្មានធ្វើអីទេមើលតែក្មេងអាដែងលើកថ្នល់អាដែងនេះវ៉ៃជី។

ក៖ អូ៎វ៉ៃជីហោសតា?

ខ៖ បាទ! វ៉ៃតាមអាដែងសិស្សសាលាម៉ាភូមិៗចឹងហាស!

ក៖ បាទ!

ខ៖ មួយក្រុមៗខាងស៊េរីចឹងទៅមួយក្រុមៗទៅដើរមើលជីគេវ៉ៃជីនិងម៉ាក្រុមនិងគេយកមួយម៉ែត្រ។

ក៖ អូ៎!

ខ៖ កំពស់មួយម៉ែត្រអីណេះមួយម៉ែត្រ។

ក៖ បាទតា!

ខ៖ បាទ! មួយថ្ងៃមួយថ្ងៃចឹង។

ក៖ អ្នករួចទៅអើចឹងយើងជាអ្នកធ្វើឬយើងអ្នកដែរមើល?

ខ៖ អត់ទេធ្វើទាំងអស់គា្ន។

ក៖ យើងធ្វើដែរហោស?

ខ៖ គ្រាន់តែយើងទទួលខុសត្រូវមួយក្រុមៗចឹងហាស!

ក៖ បាទតាបាទ!

ខ៖ បាទ! មួយខ្សែៗយើងដូចថានេះជួនណាជីកប្រឡាយដែរនិងអាប្រឡាយសៀរៗធំនិងអង្គការគេអោយជីកនិងល្ងាចឡើងនិងបាយហើយហ្នឹងនាំគា្នក្របីនិងចងក្របីអស់បាយហើយបាយហើយចាប់ផ្ដើមទៅហើយ!

ក៖ បាទតា!

ខ៖ តាមមួយភូមិៗចឹងទៅចូលគា្នទៅទៅដល់ណុងគេពង្រាយអាបង្គីយើងខ្សែៗបោះហាស!

ក៖ បាទតាបាទ!

ខ៖ អាអ្នកកាប់ៗទៅអាអ្នកបោះៗទៅអាអ្នកជញ្ចូនឡើងជញ្ចូនឡើងថាគ្មានឈប់ទេម៉ោងដប់ម៉ោងដប់មួយបានបានដេក។

ក៖ រួចចុះម៉ោងបាយយើងចង់មែនម៉ោងបាយទេតាអើម៉ោងយើងសំរាកម៉ោងធ្វើការហាសចាប់ពីម៉ោងម៉ោងប៉ុន្មានដល់ម៉ោងប៉ុន្មានទៅតា?

ខ៖ អើធ្វើការចាប់ពីម៉ោងប្រាំមួយរហូតទាល់ម៉ោងបាយកំណត់មកថាសិស្សសាលាវិញវាម៉ោងប្រាំបួនម៉ោងប្រាំបីអូ៎ម៉ោងប្រាំបួនម៉ោងដប់អានិងព្រឹកល្ងាចម៉ោងបួនម៉ោងប្រាំ។

ក៖ អូ៎!

ខ៖ ម៉ោងប្រាំនិងហូបបាយហើយទៅទៀតហើយ!

ក៖ ប៉ុន្តែល្ងាចគេអត់មានអោយយើងប្រជុំជួរអីធ្វើការអីទៀតណាហីតា?

ខ៖ អត់ទេធ្វើ។

ក៖ ធ្វើទៀតហោស?

ខ៖ ខ្ញុំនៅទៅធ្វើទៀតធ្វើទាល់ម៉ោងដប់ម៉ោងដប់មួយហោសបានដេក។

ក៖ ដប់ដប់មួយយប់?

ខ៖ បាទ! មែនតាមកន្លែងធ្វើនិងគេចាក់មេក្រូមួយចឹងទៅ។

ក៖ អូ៎រួចចុះចឹង..?

ខ៖ មេក្រូឡេៗចឹងទៅរួចយើងធ្វើទៅជាមួយចាស់ៗនិងគេផ្សេងទៅអាក្មេងៗនិងផ្សេងៗទៅ។

ក៖ រួចចុះយើងធ្វើយើងគេងម៉េចឆ្អែតទៅតា?

ខ៖ បាទ!

ក៖ យើងគេងម៉េចឆ្អែតម៉េចគ្រប់គ្រាន់ទៅ?

ខ៖ អត់បានឆ្អែតទេរឿងដេកហោស!

ក៖ រួចចឹងម្នាក់បាក់គ្រប់គា្នហើយតា?

ខ៖ និយាយមិនបាក់ម៉េចសួរប្រពន្ធខ្ញុំប្រពន្ធខ្ញុំវាថាស៊ីតែអាលែងនេះនិងថាឆ្ងាយចង់ងាប់អាក្ដិបខ្នុរនិងចុចអំបិល។

ក៖ បាទ!

ខ៖ ក្ដិបខ្នុរប៉ុនៗមេដៃចុចផ្អែមៗអើបើមានស្អីស៊ីកងចល័តផងអីផងស្អីទាហ៊ានផង។

ក៖ អូ៎បាទតា!

ខ៖ ថាវេទនាណាស់ជំនាន់ណុងលោកអើយរួចចេញពីចិតប្រាំបួនមកវាធូរមែនទាល់វានៅអត់បាយមួយសារទៀត។

ក៖ អូ៎!

ខ៖ ស៊ីអាបបរដែងជាមួយទំពាំងហាស!

ក៖ បាទតាបាទ!

ខ៖ អាលែងទំពាំងយើងស្ងោរនិងយកទៅជញ្ច្រាំហើយហ្នឹងដាក់អង្ករមួយកំប៉ុងឬពីរកំប៉ុងទៅមួយឆ្នាំងប៉ុននេះអីទៅនាំគ្នាស៊ីទៅ។

ក៖ អូ៎!

ខ៖ ល្មមបានដល់ស្រូវអើមកពីចិតប្រាំបួនមកមានស្រូវអីបើវាជាអស់រលីងហើយហិនហោចអស់ហើយហ្នឹង!

ក៖ បាទតាបាទ!

ខ៖ បាននៅតាមៗស្រុកខ្លះចែកគា្នទៅដោះដូរទៅ។

ក៖ អូ៎!

ខ៖ វេទនាណាស់ដាក់លែងប៉ែត្រមួយប៉ែត្រពីរបានធូរ។

ក៖ ចឹងហេសតា?

ខ៖ បាទ! បានចាប់ផ្ដើមធូរហើយ!

ក៖ បាទ!

ខ៖ ធ្វើស្រែបានហើយ!

ក៖ បាទតា!

ខ៖ ចេញពីណុងធ្វើស្រែបំបាស់ហើយ!

ក៖ អូ៎!

ខ៖ មួយក្រុមៗទៅចែកបំបាស់ដៃគា្នចែកផល។

ក៖ បាទតាបាទរួចចុះអើសំសួរបកក្រោយតិចតាទាក់ទងពីម្ហូបអាហារនៅពេលយើងជំនាន់ប៉ុលពតគេអោយយើងហូបអីទៅតា?

ខ៖ ម្ហូបអត់ទៀងទេជំនាន់ណុងគ្មានស្អីធំដុំគ្រាន់សំលទំពាំងត្រសក់យើងត្រសក់ព្រៃហ្នឹង!

ក៖ បាទ!

ខ៖ ហើយហ្នឹងអាលែងនេះខ្លាំងបំផុតនិងអាលែងល្ងរយើងនិងល្ងរខ្មៅហោស!

ក៖ បាទតា!

ខ៖ ហោសទាំងចំការៗយកកាប់ចាស់ៗនិងយកមកហាលទៅវ៉ៃទៅទុកដាក់ទាំងប៉េៗយកមកនេះមានអីលីងអាហ្នឹងទៅបុកអំបិលនិងដាក់អោយយើងស៊ីទៅ។

ក៖ អូ៎ប៉ុន្តែ..?

ខ៖ ហើយទំពាំងនិងហើយហ្នឹងត្រសក់ត្រាំនិងប៉ុណ្ណឹង!

ក៖ អូ៎បាទ! ប៉ុន្តែយើងដូចជា..?

ខ៖ ត្រកួនហ្នឹង!

ក៖ ប៉ុន្តែយើងដូចជាអត់មានទៅលួចជីកដំឡូងលួចជីកក្ដួចអីណាតាហេស?

ខ៖ ដំឡូងអត់មានលួចទេខាងខ្ញុំ។

ក៖ យើងអត់ហ៊ានទេណេះតា?

ខ៖ អត់ហ៊ានអីវាដំឡូងបបូរណ៍ហាសអាលែងគេដាំកាត់តាមចំការនិងទៅក្របីទៅអីដកដុតស៊ីតាមចិត្តណុង។

ក៖ អូ៎!

ខ៖ អត់អីទេ។

ក៖ គេអត់ថាអីផង?

ខ៖ ហេ៎តាៗគេថាអោយខ្លះប៉ុនថាអោយខ្លះទៅអាខ្លះគេរាយការណ៍អាខ្លះគេមិនរាយការណ៍ទៅ។

ក៖ បាទតា!

ខ៖ ដល់យើងមកអង្គុយតែកន្លែងណុងឃ្លានដែរអីណាមួយថ្ងៃពីរពេលណុង។

ក៖ អូ៎ប៉ុន្តែ..?

ខ៖ បបរអូ៎អាលែងបបរព្រឹកបាយល្ងាច។

ក៖ បាទតាប៉ុន្តែមានអ្នកស្លាប់ច្រើនដែរតាហីតា?

ខ៖ អូ៎!

ក៖ ហូបអត់ឆ្អែត?

ខ៖ អូ៎ស្លាប់ៗដល់កហើយស្លាប់ៗច្រើនណាស់។

ក៖ រួចចុះអើ..?

ខ៖ អើគិតមើលទៅវាប្រាំពីរលាននៅសល់តែជាងបីលាន។

ក៖ ងាប់ហើយស្លាប់ជាងពាក់កណ្ដាលទៀត?

ខ៖ ស្លាប់ពាក់កណ្ដាលហាសជាង..។

ក៖ ប៉ុន្តែអើតាដូចជាបើសិនជាយើងហូបអត់ឆ្អែតចឹងអើយើងរកវិធីដោះស្រាយអីផ្សេងទៀតអត់?

ខ៖ មានមិនដឹងដោះស្រាយអីទេមានតែអាលែងដូចថាជំនាន់មុនមានយើងដំអីនៅផ្ទះណុងធ្វើស៊ីខ្លួនឯងដកស៊ីខ្លួនឯងទៅដូចជាអំពៅដូចជាអីចាំស៊ីទៅ។

ក៖ អាហ្នឹងគេអត់ថាអី?

ខ៖ អាហ្នឹងអត់អីទេបុគ្គលណុងទាល់តែកន្លែងខ្លះស៊ីអត់បានទេបើកន្លែងខ្ញុំអត់អីទេ។

ក៖ អូ៎បាទតា!

ខ៖​ អើត្រសក់អីនិងដាំខ្លួនឯងអីស៊ីខ្លួនឯងទៅ។

ក៖ បាទតាបាទ!

ខ៖ រួចបើបាយតាមផ្ទះគ្មានទេបើជួនណាទៅបើអាលែងខ្លះគេបានសុំបាយពីរោងបាយយកមកផ្ទះបានខ្លះហាស!

ក៖ បាទតាបាទ!

ខ៖ គេមានខ្សែចុងភៅចុងអីទៅលួចលាក់យកមកអោយដល់ផ្ទះដល់អី។

ក៖ អូ៎!

ខ៖ បាទ!

ក៖ ប៉ុន្តែអើតានៅពេលដែរយើងឈឺយើងធ្វើម៉េចទៅតា?

ខ៖ ឈឺដេកនៅភូមិទៅមានអាលែងពេទ្យភូមិគេមានដូចអាថ្នាំអាចម៍ទន្សាយហ្នឹង!

ក៖ បាទតា!

ខ៖ អាថ្នាំសូន្យៗណុង។

ក៖ ថ្នាំតូចៗចុះបើយើងអើដូចថ្នាំណុងត្រូវទាំងអស់គ្រប់ជំងឺម៉ង?

ខ៖ គ្រប់ជំងឺអាជំងឺអីក៏អាហ្នឹងដែរ។

ក៖ ប៉ុន្តែត្រូវអត់តា?

ខ៖ បាទ!

ក៖ ត្រូវអត់?

ខ៖ អើបើមិនត្រូវម៉េចបើយើងគ្មានស្អីហើយ!

ក៖ បាទ!

ខ៖ មានស្អីចះតែល្មមៗជួនណាទឹកដូងទឹកអីហ្នឹងយើង។

ក៖ ប៉ុន្តែយើងមានទៅកាប់មែកឬសឈើឬមួយក៏កាប់..?

ខ៖ អូ៎មានតែចឹងទេខ្លះអត់ចឹងដែរណុងខ្ញុំផឹកឬសស្ដៅឬសអីហ្នឹង!

ក៖ អូ៎!

ខ៖ ស្លឹកស្ដៅស្លឹកអីហ្នឹង!

ក៖ អូ៎បាទតា!

ខ៖ ហើយអាលែងទឹកដូងយើងបើថាក្ដៅខ្លាំងមើលៗអត់ជានិងជន្លេនយើងហ្នឹង!

ក៖ ហូបជន្លេនម៉ង?

ខ៖ យកកាប់ទឹកដូងដាក់ជន្លេនទៅហើយដល់នេះត្រងផឹកទៅវាត្រជាក់។

ក៖ អូ៎ប៉ុន្តែព្យូរសារ៉ូមព្យួរអីគេមានអោយយើង..?

ខ៖ គ្មានទេជំនាន់ណុងគ្មានសារ៉ូមទេ។

ក៖ គេអត់ដាក់អោយយើងទេណេះ?

ខ៖ គ្មានទេកុំទៅរកសារ៉ូមហោសលោកអើយ!

ក៖ មានតែលេបថ្នាំ?

ខ៖ អើបើពេទ្យៗនេះនិងដាក់បើទាហ៊ានអីអាហ្នឹងក្រែងមានបើថាអាឈឺតាមកងចល័តកងអីគ្មានទេមានតែថ្នាំអោយលេបណុង។

ក៖ អូ៎បាទតា!

ខ៖ កុំទៅរកវាសារ៉ូមដាក់អោយយើងគ្មាន។

ក៖ រូចចុះអើប៉ុន្តែតាពេលនិងតាយើងនៅជាមួយកងចល័តគ្នាយើងឬមួយយើងនៅជាមួយក្រុមគ្រួសារយើង?

ខ៖ ខ្ញុំនៅតាមផ្ទះគ្រួសារ។

ក៖ អូ៎ឪពុកម្ដាយអីនៅនិងទាំងអស់គា្នចឹង?

ខ៖ ឪពុកម្ដាយនៅទាល់បងៗចូលកងចល័តអស់ហើយ!

ក៖ បងៗប្រុសធ្វើទាហ៊ានហើយទៅរោងចក្រ?

ខ៖ អូ៎!

ខ៖ មានតាមរោងចក្រ។

ក៖ រួចចុះប្អូនៗយើងតា?

ខ៖ ប្អូនៗនៅជាមួយនិងទាំងអស់នៅរៀនតាមភូមិហ្នឹង!

ក៖ អូ៎ប៉ុន្តែឪពុកម្ដាយយើងធ្វើអីគេតា?

ខ៖ ឪពុកម្ដាយស្ទូងអាលែងម្ដាយនិងបើធ្វើអីមិនកើតចាស់ៗនិងរោយអង្កររែងអង្ករ។

ក៖ រែងអង្ករណេះរែងអី?

ខ៖ ជាន់អង្ករហើយខាងខ្ញុំក៏ជាន់ដែរមកពីក្របីមកមកពីក្របីមកពេលកំលោះៗហ្នឹងហាស!

ក បាទតា!

ខ៖ នាំគា្នកើបអង្ករពីរបីល្អីទៅជាន់ទៅ។

ក៖ អូ!

ខ៖ មួយក្រុមៗហ្នឹង!

ក៖ បាទតា!

ខ៖ មួយក្ដឿងមានដប់នាក់ម៉្ភៃនាក់ចឹងទៅ។

ក៖ អូ៎ចុះ..?

ខ៖ ពីរបីល្អីចឹងទៅ។

ក៖ ចឹងមានន័យថា..?

ខ៖ បានដេកមួយយប់ៗហោសគ្មានអោយហែងដេកក្បាលល្ងាចទេ។

ក៖ អូ៎បាទចឹងមានន័យថាអើឪពុកម្ដាយនិងយើងអីធ្វើការផ្សេងគា្នរួចយប់ឡើងបានគេងជុំគា្ន?

ខ៖ គេងជួនណាអត់បានជុំគា្នទេម៉ែឪនៅផ្ទះនិងទៅយើងដេករោងបាយហោស!

ក៖ អូ៎!

ខ៖ ដេករោងបាយជួនណាណោះរោងកន្លែងក្របីកន្លែងអីណាណោះ។

ក៖ ទៅដេកជុំគា្នអ្នក..?

ខ៖ ហ្នឹងហើយ!

ក៖ គា្នយើងទៅ?

ខ៖ ក្មេងៗហ្នឹងទៅ។

ក៖ អូ៎!

ខ៖ រៀនសូត្រអីកន្លែងរោងបាយនិងទៅរៀនអីកន្លែងក្របីណុងទៅអ្នកណានៅតាមផ្ទះតាមផ្ទះទៅ។

ក៖ តែបើថាជំលាសទៅឆ្ងាយៗអត់មានទេ?

ខ៖ អត់មានទេទើបណែរៀបបែកនិងបានគេជំលាសទៅណុងទាំងអស់គ្នាណុងហាស!

ក៖ អូ៎ទាំងគ្រួសារម៉ងហោសតា?

ខ៖ ណុងហើយតាមគ្រួសារដល់ជំលាសទៅនិងអើអាខ្លះវារត់រួចហាស!

ក៖ បាទតា!

ខ៖ រត់ចូលព្រៃចូលអីហ្នឹងទៅអាគេកៀរយប់ទៅវាលែងដើរតាម។

ក៖ អូ៎!

ខ៖ លែងដើរតាមយើងចេះតែទៅហើយគា្នច្រើនអាណាចេញៗទៅតែខ្ញុំកាលណុងខ្ញុំរត់មិនរួចអីទៅនិងគេដែរ។

ក៖ បាទតាបាទរួចចុះតាគិតថាជំនាន់ប៉ុលពតនិងការងារអីគេខ្លះអីការងារអីដែរពិបាកជាងគេនៅក្នុងពេលណុងតាដែរធ្វើអោយយើងពិបាកបានហោស?

ខ៖ ពិបាកខ្លាំងជំនាន់ណុងមានពិបាកអីពិបាកនិងបាយមិនឆ្អែតនិងតែម៉ងហ្នឹង!

ក៖ អូ៎!

ខ៖ រួចការងារខ្វះអីអត់មានទំនេរទេ។

ក៖ ការងារអត់សូវអីវាពិបាកគេអើយើងហូបបាយហូបអីណេះតា?

ខ៖ ហូបមិនសូវឆ្អែត។

ក៖ ដល់ពេលចឹងធ្វើអោយយើងបាក់ណេះតា?

ខ៖ បាទ!

ក៖ រួចចុះតា..?

ខ៖ រួចការងារអត់ឈប់ផង។

ក៖​ អូ៎បាទរួចចុះតាគិតថាតាដូចជាតាធា្លប់ឡើងត្នោតឡើងអីហោសជំនាន់ប៉ុលពតហ្នឹងហេស?

ខ៖ អត់ទេអាហ្នឹងមកពីចិតប្រាំបួនទេ។

ក៖ អូ៎ដាច់ហើយណេះតាណេះ?

ខ៖ បាទ! ប៉ុលពតឡើងត្នោតណុងគេចាស់ៗឡើងត្នោតជំនាន់ប៉ុលពតហោសដល់ក្មេងក្របីទៅវាដោយតាៗហត់និងប្រើខ្ញុំចឹងហាស!

ក៖ បាទតា!

ខ៖ ប្រើអោយឡើងដាល់អោយចឹងទៅរួចយើងផឹកម៉ាឆ្អែតៗចឹងទៅហើយដល់ថ្ងៃក្រោយឃើញយើងដាក់អោយយូរៗទៅគាត់ប្រើអាកៀបទៅលុញអីយូរចិតមុខចិតអីចេះ។

ក៖ ដល់យើងចេះធ្វើទៅ?

ខ៖ អើចេញពីចិតប្រាំបួនយើងមកវិញគ្រួសារយើងសុទ្ធតែយ៉ាប់ឡើងត្នោតធ្វើស្ករធ្វើអីលក់ចឹងហាស!

ក៖ អូ៎!

ខ៖ យកមកបោះអោយគេ។

ក៖ ស្រួលហាសណេះតា?

ខ៖ បាទ!

ក៖ ចុះអើពេលដែរពេលដែរដាច់ប៉ុលពតនិងដូចជាវៀតណាមគេប្រាប់យើងឬមួយក៏យើងដឹងតាមរបៀបម៉េចតាបានដឹងថាគេវៀតណាមគេមកវ៉ៃណុង?

ខ៖ អត់នេះទេវាតាមខ្សែរយះលែងបងប្អូនយើងអ្នកធ្វើការនៅការគេអាលែងជាប់នាកាៗហ្នឹងទៅគេរត់រួចចូលព្រៃទៅព្រៃហាស!

ក៖ បាទតាបាទ!

ខ៖ រត់ចូលព្រៃទៅចេះតែមានខ្សែមកពីណេះមកពីណោះទៅហើយលែងសម្ដេចរាល់ថ្ងៃហ្នឹងហេសតាហេងសំរិន្ទណុងស្រែពីអាលែងយួនណុងមកផងអីផងទៅចេះតែមានខ្សែចូលព្រៃហែៗ។

ក៖ អូ៎បាទតា!

ខ៖ ដឹងតៗគា្នទៅតស៊ូអាកាំភ្លើងជំនាន់នេះណុងអាខ្លះលាក់ទៅជីកកប់ជីកអីទៅដល់រត់ចូលព្រៃទៅចេះទៅយកហើយអាណាលាក់អីណាទៅគេចែកគា្នទៅណាស់។

ក៖ អូ៎!

ខ៖ ហើយប៉ុលពលដាច់ហ្វូងដាច់អីវ៉ៃយកចឹងទៅ។

ក៖ អូ៎បាទតា!

ខ៖ បាទ!

ក៖ រួចចុះអើតាគិតថានៅពេលដែរយើងដាច់ប៉ុលពតថ្មីៗនិងដូចតានិយាយមិញចឹងយើងពិបាកខ្លាំងម្ដងទៀតណេះតាណេះអត់អីហូប?

ខ៖ បាទ! ពិបាកម្ដងទៀតអត់អីហូបល្មមបង្កបង្កើតបានមួយឆ្នាំបានមួយឆ្នាំដំបូងយ៉ាប់មែនទែនហាស!

ក៖ ប៉ុន្តែ..?

ខ៖ បានសម្ដេចឥឡូវនិងបានពោតសំឡី។

ក៖ បាទតា!

ខ៖ បានពោតសំឡីពីយួនណោះវៀតណាមណុងជំនួយពោតសំឡីណុងអាអង្ករកន្តុលៗណុង។

ក៖ បាទតា!

ខ៖ ហ្នឹង!

ក៖ ប៉ុន្តែអើតាសុំសួរបន្តិចដែរថាធម្មតាតែយើងចេញពីគេជំលាសយើងចេញពីផ្ទះទៅនៅអើទៅខាងកន្លែងផ្សេងចឹងដល់ពេលយើងមកវិញមិនយើងមកផ្ទះយើងវិញមែនអត់តា?

ខ៖ មកផ្ទះយើងវិញ។

ក៖ ប៉ុន្តែគេចែកស្រូវចែកអីអោយយើងហេសតាហេស?

ខ៖ អត់មានទេគ្រាន់តែថាមួយភូមិនិងស្រែយើងម៉ាកន្លែងយើងថ្មីធ្វើសហករណុងយើងនាំគា្នទៅធ្វើទៅយកមកចែកគា្ន។

ក៖ អូ៎!

ខ៖ ប្រមូលផលទាំងអស់គា្នបានមកដាក់ម្ដុំដល់នេះចែកតាមគ្រួសារចឹងហាសមួយគ្រួសារបានប៉ុន្មានបានពីរប៉ោតបីប៉ោតចឹងចែកគា្នហូបចឹងទៅរួចសល់ប៉ុន្មានយើងដើររកទៀតហាស!

ក៖ អូ៎លក្ខណៈថាយើងធ្វើស្រែរួមហាសណេះយាយណេះ?

ខ៖ ហ្នឹងហើយអើបើជំនាន់ណុងមិនស្រែរួមដល់យើងគេកៀរទៅវាមិននៅចោល។

ក៖ បាទតា!

ខ៖ មកវិញយើងច្រូតទាំងអស់គា្នចែកគា្នមានប្រធានភូមិយើងបែងចែកទៅចែកគា្នតាមតិចតាមច្រើនចឹងហាស!

ក៖ អូ៎បាទតាបាទ!

ខ៖ បាទ! បានពូជបានធារស៊ីមិនគ្រប់គ្រាន់ចឹងអានិងស្រែកនិងយើងទេ។

ក៖ រួចដល់ពេលពេលណាដែរយើងចាប់ផ្ដើមចែកស្រែរៀងខ្លួនហើយយើងដូរស្រូវដូរអង្ករតាប្រហែលជាឆ្នាំប៉ែត្រជាងហេស?

ខ៖ ឆ្នាំប៉ែត្រជាងបើចិតប្រាំបួនណុងនៅទេ។

ក៖ ប្រហែលជាប៉ែត្រមួយប៉ែត្រពីរអីណេះតា?

ខ៖ ហ្នឹងហើយប៉ែត្រមួយប៉ែត្រពីរហើយចាយលុយម៉េចចុះមើលខ្ញុំប៉ែត្របីហាសចូលប៉ែត្របីមិនទាន់ឃើញលុយច្បាស់មែនការខ្ញុំសុទ្ធតែស្រូវហើយចងដៃហាស!

ក៖ ចាយកាក់ចាយអីណេះ?

ខ៖ ក្រាលកន្ទេលលុយកាក់ហ្នឹងហើយ!

ក៖ បាទ!

ខ៖ ទាល់តែស្ទើរខ្ញុំបានសាមសិបកាក់ទេកាលណុង។

ក៖ អូ៎!

ខ៖ សាមសិបរៀលហាសចូលសាមសិបរៀលហាស!

ក៖ បាទតាបាទ!

ខ៖ ចូលសាមសិបរៀលខ្ញុំគូចដៃហោស!

ក៖ អូ៎ប៉ុន្តែតាអាចប្រាប់..?

ខ៖ រួចបើជំនាន់ខ្ញុំចង់ដៃសុទ្ធស្រូវតែម៉ងបីកន្ទេលពេញៗទូលទៅចាក់ម៉ង។

ក៖ ពេលណុងយើងលែងសូវខ្វះស្រូវហូបហើយណេះតា?

ខ៖ អត់មានខ្វះទេលែងខ្វះហើយអូ៎មួយហ្វឹកខ្ញុំការសំបូរហើយស្រូវណែនៗជង្រុក។

ក៖ អូ៎បាទតាបាទរួចចុះតាគិតថាទាក់ទងពីចឹងសំរាប់ពេលយើងការហ្នឹងម៉េចទៅតាដូចជាគេធ្វើដូចឥឡូវដែរឬមួយក៏ខុសគា្ន?

ខ៖ អត់ទេខុសគា្នពីឥឡូវអូ៎ខុសខុសវាត្រង់ការកាលណុងវាកិនស្រូវមិនមួយថ្ងៃ។

ក៖ បាទតា!

ខ៖ វេចអន្សមមួយថ្ងៃវេចអន្សមនិងវេចហើយហ្នឹងចូលរោងល្ងាចហ្នឹងតែម៉ង។

ក៖ អូ៎!

ខ៖ បាទ! មែនដូចឥឡូវនិងគេការតែមួយថ្ងៃៗចឹងទេហើយចូលល្ងាចហ្នឹងហើយមួយយប់និងស្អែកនិងមួយយប់មួយថ្ងៃទៀតបានរួច។

ក៖ ច្រើនហាសណេះតាណេះ?

ខ៖ ច្រើនហាស!

ក៖ ច្រើនថ្ងៃផង?

ខ៖ បាទ!

ក៖ អូ៎!

ខ៖ ថារវល់រហូតណុងហាសបើតាំងពីដូចគេថាស៊ីថ្ងៃពីរចឹងពីថ្ងៃមួយអីណោះថ្ងៃពីរថ្ងៃបីអីហ្នឹងរវល់រហូតហាស!

ក៖ បាទតាបាទរួចចុះតាគិតថាអើចឹងពេលណុងដែរយើងចាប់ផ្ដើមរៀងជីវភាពយើងរៀងធូរធារហើយយើងចាប់ផ្ដើមរៀងសប្បាយហាសតា?

ខ៖ ធូរធារចាប់ពីធូរធារតាំងពីប៉ែត្របីមក។

ក៖ ប៉ែត្របីយើងការហ្នឹងហេសតា?

ខ៖ បាទ! ប៉ែត្របីមកយើងធូរធាររហូត។

ក៖ ពេលហ្នឹងយើងចាប់ដៃជាមួយយាយ?

ខ៖ បើអោយវាធូរសប្បាយចិត្តតាំងពីប៉ែត្រមួយប៉ែត្រពីរហោសយើងសប្បាយចិត្តមានស្រូវហើយ!

ក៖ ប៉ុន្តែតាអើពេលដូចជាពេលដែរចិតប្រាំបួនឬក៏ប៉ែត្រនិងនៅមានកងទ័ពខ្មែរក្រហមឬក៏ប៉ុលពតទៀតនៅ?

ខ៖ នៅៗនៅទាល់តែប៉ែត្រប្រាំពីរខាងខ្ញុំហោស!

ក៖ អូ៎រួចទៅប៉ុន្តែគេមានចាប់យើងទៅធ្វើទាហ៊ានថែមទៀតអត់ចឹង?

ខ៖ ចាប់ខ្ញុំធ្វើនេះដែរតើសេនាជនចាប់កប្រាំ។

ក៖ អូ៎!

ខ៖ ខ្ញុំហ្នឹងហើយ!

ក៖ ប៉ុន្តែពេលណាតាកាលឆ្នាំចិតមែនអើចិតប្រាំបួនមែន?

ខ៖ ចិតប្រាំបួនទេមកប៉ែត្រហើយប៉ែត្រជាងហើយ!

ក៖ អូ៎!

ខ៖ ប៉ែត្រប្រាំពីរ។

ក៖ តាធ្វើទាហ៊ានអស់ប៉ុន្មានឆ្នាំទៅចឹង?

ខ៖ ខ្ញុំធ្វើសេនាជនបានមួយឆ្នាំទេចាប់អាលែងទាហ៊ានកប្រាំណុងកប្រាំខ្លាំងប៉ែត្រប្រាំមួយប៉ែត្រប្រាំពីរ។

ក៖ អូ៎ប៉ុន្តែគេអត់ចាប់យើងចូលព្រៃអីទៀតណាហី?

ខ៖ ចូលព្រៃអាចូលព្រៃអាពួកក្បត់ជាតិប៉ុលពតណុងវានៅតាមព្រៃអានិងវាអូសទាញតាមខ្សែគា្នវាហ្នឹង!

ក៖ អូ៎!

ខ៖ តាមៗភូមិអាណាស្អប់ខាងណុងទៅខាងណុងទៅទៅណុងស្អប់ណុងរត់មកវិញទៅ។

ក៖ បាទតាបាទ!

ខ៖ ទៅមកៗបាញ់រត់អូ៎ពេញទឹកពេញដី។

ក៖ អូ៎ម៉្យាងដែរ?

ខ៖ ជួនណាអាប្លន់ៗទៅអាអីៗទៅ។

ក៖ បាទតាបាទរួចចុះអើចឹងយើងទាល់តែដល់ឆ្នាំកៅជាងឆ្នាំឧន្តាក់ហេ៎តាបានយើងចាប់ផ្ដើមរៀងសំបូរសប្បាយជាងមុនណេះ?

ខ៖ មកអាលែងឆ្នាំកៅបីបោះអើណែឧន្តាក់ចូលនេះ។

ក៖ អាហ្នឹងចាប់ផ្ដើមបោះឆ្នោតហើយណេះតាណេះ?

ខ៖ ហ្នឹងហើយបោះឆ្នោតកៅបី។

ក៖ អូ៎អាហ្នឹងយើងរៀងសំបូរសប្បាយជាងមុនហើយណេះតាណេះ?

ខ៖ បាទ! សំបូរសប្បាយហើយ!

ក៖ អូ៎បាទតាបាទរួចចុះអើចឹងទាក់ទងពីចាំមួយភ្លេតតាទាក់ទងពីការរៀនសូត្រវិញចឹងតាកាលណុងតារៀនបានតែ..?

ខ៖ ថ្នាក់ទីពីរ។

ក៖ ថ្នាក់ទីពីរណេះតាណេះ?

ខ៖ បាទ!

ក៖ រៀននៅកុមារដ្ឋានហ្នឹង?

ខ៖ ហ្នឹងហើយរៀនតាមភូមិហោស!

ក៖ អូ៎បាទតាចុះអើតាបើសិនជាតាមកនៅកោះញ៉ែកនិងអស់រយះពេលប៉ុន្មានឆ្នាំហើយតា?

ខ៖ ម៉្ភៃពីរឆ្នាំហើយ!

ក៖ ម៉្ភៃពីរឆ្នាំណេះតាណេះ?

ខ៖ កៅប្រាំបី។

ក៖ អូ៎កៅប្រាំបីឥឡូវ..?

ខ៖ ឥឡូវពីរពាន់..។

ក៖ ឥឡូវពីរពាន់ម៉្ភៃ?

ខ៖ ពីរពាន់ម៉្ភៃ។

ក៖ អូ៎បាទតាបាទ!

ខ៖ មិនម៉្ភៃពីរឆ្នាំ។

ក៖ ប៉ុន្តែដូចជាតាមានសាច់ញ្ញាតិឬមួយក៏បងប្អូនណាទៅក្រៅប្រទេសអត់តា?

ខ៖ អត់មានទេ។

ក៖ កូនចៅក៏អត់មានដែរណេះតា?

ខ៖ ទទេអុនម៉ង។

ក៖ អូ៎រួចចុះអើទៅនៅខេត្តផ្សេងមានអត់តា?

ខ៖ មាន។

ក៖ មានតែនៅព្រៃវែងហីតាហេស?

ខ៖ មកសំបូរកូនចៅអូ៎បងប្អូនខ្ញុំកូនចៅនៅស្រុកណុងខ្វះអីទៅនៅថៃនៅអីហោស!

ក៖ អូ៎មានដែរហោសតា?

ខ៖ មាន។

ក៖ ទៅធ្វើការស៊ីឈ្នួល?

ខ៖ នៅថៃពីរបីនាក់ហ្នឹងហើយមកវិញមួយវឹកអាលែងកូវីដគេហ្នឹង!

ក៖ មកវិញទាំងអស់គា្នទៅ?

ខ៖ មកខ្លះនៅខ្លះ។

ក៖ អូ៎បាទតាបាទ!

ខ៖ បាទ!

ក៖ រួចចុះតាអើដូចជាប្រពន្ធរបស់តាឈ្មោះអីគេតា?

ខ៖ ឈ្មោះយ៉នសុខ។

ក៖ យ៉នសុខណេះតាណេះ?

ខ៖ បាទ!

ក៖ ប៉ុន្តែដូចជាតារៀបអាពាហ៍ពិពាហ៍អស់រយះពេលប៉ុន្មានឆ្នាំទៅ?

ខ៖ វាតាំងពីប៉ែត្របីមក។

ក៖ ប៉ែត្របី?

ខ៖ ឥឡូវវាជាប់សែជាងហើយហេស!

ក៖ ជិតសែហើយតា?

ខ៖ ជិតអីអើជិតសែហើយសាមជាង។

ក៖ ជិតសែសិបឆ្នាំបាទតាប៉ុន្តែដូចជាតារៀបអាពាហ៍ពិពាហ៍និងដូចជាឪពុកម្ដាយជាអ្នករៀបចំអោយយើងឬមួយយើងរៀបចំអោយដោយខ្លួនឯង?

ខ៖ ខ្ញុំបងៗឪពុកម្ដាយស្លាប់អស់ហើយ!

ក៖ អូ៎ពេលណុងឪពុកម្ដាយស្លាប់ហើយណេះតាណេះ?

ខ៖ បាទ! នៅបងស្រីខ្ញុំមិញនិងខ្ញុំនិយាយហ្នឹង!

ក៖ បាទតាចឹងមានន័យថាឪពុកម្ដាយតាស្លាប់នៅប៉ុលពត?

ខ៖ នៅមកវិញហើយចិតប្រាំបួននិងជ័យជំនះហើយហ្នឹង!

ក៖ អូ៎!

ខ៖ មកអាដែងស្លាប់នៅអាលែងចូលប៉ែត្រគត់ហ្នឹងហើយ!

ក៖ អូ៎បាទតាបាទ!

ខ៖ បាទ!

ក៖ អូ៎ប៉ុន្តែតាសព្វថ្ងៃតាមានកូនប៉ុន្មាននាក់ទៅតា?

ខ៖ ខ្ញុំប្រាំ។

ក៖ កូនប្រាំនាក់ហោសតា?

ខ៖ បាទ!

ក៖ ប៉ុន្តែអត់មានស្លាប់អីណាហីតាហេស?

ខ៖ ប្រាំនាក់និងនៅទាំងអស់និងម៉ងហ្នឹងហាស!

ក៖ អូ៎!

ខ៖ ប្រុសបួនស្រីមួយហ្នឹងហោស!

ក៖ ប្រុសបួនស្រីមួយណេះតាណេះ?

ខ៖ បាទ!

ក៖ អូ៎ស្រីបងគេហ្នឹងណេះតាណេះ?

ខ៖ បាទ! សេងណុង។

ក៖ អូ៎ចឹងតាអាចប្រាប់បានទេថាប៉ុន្តែកូនតារៀបការអស់នៅតា?

ខ៖ រៀបបីនៅពីរ។

ក៖ នៅពីរនាក់?

ខ៖ ទាល់ឥឡូវវានៅបីវិញដដែរអាមួយណុងអាចៅនៅជាមួយហ្នឹងអាគឹមហ្នឹងប្រពន្ធរត់ចោលហោស!

ក៖ អូ៎!

ខ៖ ខាងប្រពន្ធរត់ចោល។

ក៖ បាទតាបាទរួចចុះអើតាអាចប្រាប់ថាដូចជាកូនរបស់បងកូនតារបស់បងគេហាសគាត់នៅណាហើយគាត់ធ្វើអីគេទៅបងសេងហោស?

ខ៖ មានធ្វើអីនៅធ្វើស្រែរាល់ថ្ងៃនៅហ្នឹងដែរហ្នឹង!

ក៖ ធ្វើស្រែធ្វើអី?

ខ៖ ហ្នឹងហើយ!

ក៖ ចិញ្ចឹមកូនចៅហាសណេះតាណេះ?

ខ៖ បច្ចុប្បន្ននៅជាមួយគា្នហ្នឹងភូមិតែមួយ។

ក៖ បាទតាបាទរួចចុះកូនប្រុសបន្ទាប់តា?

ខ៖ កូនប្រុសបន្ទាប់ក៏នៅភូមិជាមួយគា្នហ្នឹងដែរអាខ្មៅធ្វើស្រែដូចគា្នហ្នឹង!

ក៖ អូ៎ហ្នឹងគាត់នៅជាមួយគ្រួសារគាត់ដែរណេះតាណេះ?

ខ៖ បាទ!

ក៖ អូ៎ចុះទីបី?

ខ៖ អាទីបីអាទីមួយអាប្រពន្ធរត់ចោលណុង។

ក៖ អូ៎!

ខ៖ បន្ទាប់ពីមីសេងហាសណាស់។

ក៖ បាទតាបាទ!

ខ៖ អាប្រពន្ធរត់ចោលហើយណុងទីពីរអាទីបីនៅរាល់ថ្ងៃនេះប្រពន្ធវា។

ក៖ ដល់ពេលទីបួនទីប្រាំ?

ខ៖ ទេ។

ក៖ អត់ទាន់ការទេ?

ខ៖ នៅហ្នឹងទាំងអស់។

ក៖ អូ៎ចឹងនៅក្នុងការគ្រប់គ្រងរបស់តានៅឡើយទេណេះតាណេះ?

ខ៖ បាទៗ!

ក៖ អូ៎បាទតាបាទរួចចុះអើតាកាលជំនាន់តាការហ្នឹងតាធ្លាប់មានបង្គាប់ថ្លៃទឹកដោះអត់តា?

ខ៖ មានដែរទាល់កាលណុងវាថោកខ្ញុំគ្មានអីទេមានខោអាវមួយកំភ្លេ។

ក៖ អូ៎!

ខ៖ អោយទៅយាយណុង។

ក៖ អូ៎បាទតាបាទយើងអត់មានជូនជាលុយជាអីទេណេះ?

ខ៖ អត់មានទេអត់មានទេ។

ក៖ អូ៎ប៉ុន្តែយើងស្គាល់គា្នពីមុននៅតាពេលណុង?

ខ៖ និយាយមិនស្គាល់ម៉េចនៅភូមិជាមួយគា្ន។

ក៖ អូ៎យើងនៅភូមិជាមួយគា្នហោសតា?

ខ៖ បាទ!

ក៖ អូ៎រួចចុះអើតាគិតថាដូចជាតាកាលជំនាន់លុនណុលឬមួយក៏ប៉ុលពតតាធ្លាប់រៀនភាសាបារាំងអីអត់តា?

ខ៖ អត់ទេ។

ក៖ គេ..?

ខ៖​ អត់ដែរបានរៀនទេ។

ក៖ គេអត់ដែរបង្រៀនអីទេណេះតាណេះ?

ខ៖ បាទ!

ក៖ អូ៎!

ខ៖ ជំនាន់ប៉ុលពតមានអោយរៀនបារាំងស្អីតែអាលែងអក្សរខ្មែរនិងអើរៀនមិនបានរៀនផង។

ក៖ អូ៎បាទតា!

ខ៖ បើងាកតែប្រើគ្នាអត់ឈប់ផងណុង។

ក៖ បាទតាបាទ!

ខ៖ អាលែងចេះតិចតួចណុងបានថ្នាក់ទីបីអីបញ្ចូនទៅទាហ៊ានទៅអីអស់ហើយគ្មាននៅអីកងចល័តកងអីហ្នឹង!

ក៖ អូ៎បាទតា!

ខ៖ មានអ្នកណាអោយយើងរៀនធំដុំនោះ។

ក៖ រួចចុះតាគិតថាកាលតារៀននិងកាលតារៀនបានថ្នាក់ទីពីរតាធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់តា?

ខ៖ រកស្និទ្ធិស្នាលមិនឃើញទេ។

ក៖ គ្រាន់តែមិត្តភក្តិធម្មតាដើរលេងជាមួយគា្នធម្មតាតើណេះតាណេះ?

ខ៖ ហ្នឹងហើយវាជិតស្និទ្ធិមានតែបងថ្លៃខ្លួនឯងហ្នឹង!

ក៖ អូ៎!

ខ៖ ពីដើមវាស្គរតែគា្នហ្នឹង!

ក៖ បាទតា!

ខ៖ អើជិតស្និទ្ធិជាប់គា្នរហូតហ្នឹងទាល់។

ក៖ ប៉ុន្តែយើងធ្លាប់មានជាសាច់រឿងឬជាអនុស្សាវរីយ៍ដែរយើងចងចាំអត់ភ្លេចថាមានភាពសប្បាយអីចឹងហាសណាស់តាមានតើហីតាហេស?

ខ៖ មាន។

ក៖ ដើរលេងតាមស្រែតាមអីជាមួយគា្ន?

ខ៖ ហ្នឹងហើយមាន។

ក៖ មើលគោមើលក្របីហាសណេះតាណេះ?

ខ៖ បាទ! មិនខ្វះទេកាលអាលែងស្គរគា្នហ្នឹង!

ក៖ អូ៎!

ខ៖ បីបួននាក់និងជាមួយគា្នរហូតទាល់តែមានប្ដីមានប្រពន្ធទៅទាល់បែកគា្នអស់ទៅ។

ក៖ បាទតាបាទ!

ខ៖ ដើរដេកជាមួយគា្នទៅតាមចំប៉ើងតាមអី។

ក៖ អូ៎!

ខ៖ ជំនាន់ណុង។

ក៖ បាទតារួចចុះអើចឹងស្រែចំការតាមធ្លាប់ធ្វើដោយសារតាធ្លាប់ធ្វើរាល់ឆ្នាំ?

ខ៖ ថាតាំងពីដឹងក្ដីឡើងតែស្រែចំការហ្នឹងតែម៉ងហ្នឹងគ្មានទៅណាទេក្របីគោហ្នឹង!

ក៖ អូ៎ចុះអើឆ្នាំណាតាឡើងត្នោតតា?

ខ៖ ឡើងត្នោតពីប៉ែត្រប៉ុន្មានទេប៉ែត្រមួយប៉ែត្រពីរហ្នឹងហើយ!

ក៖ អូ៎ពេលប៉ែត្រមួយប៉ែត្រពីរពេលមុនតាការណេះតាណេះ?
ខ៖ មុនៗហើយមកការហើយហ្នឹងមកប៉ែត្រប្រាំពីរប៉ែត្រប្រាំបីខ្ញុំធ្វើមួយសារទៀត។

ក៖ អូ៎បាទតា!

ខ៖ កូនចៅខ្ញុំធំៗហើយហ្នឹងហាស!

ក៖ បាទតាបាទ!

ខ៖ មីសេងដឹងក្ដីហើយហ្នឹង!

ក៖ អូ៎ចឹង..?

ខ៖ មុនមកហ្នឹងខ្ញុំធ្វើត្នោតធ្វើហើយមកហ្នឹងហេស!

ក៖ អូ៎បាទតា!

ខ៖ ខ្ញុំធ្វើត្នោតលក់។

ក៖ ប៉ុន្តែអើតាគិតថាកាលណុងតាឡើងមួយថ្ងៃបានប៉ុន្មានដើមទៅតាឡើងត្នោត?

ខ៖ ខ្ញុំកាលណុងត្នោតទាបៗទៅបានដប់បីដើម។

ក៖ អូ៎មួយថ្ងៃច្រើនផង?

ខ៖ ដប់បីដើមបានជួនណាទឹកពេញមួយខ្ទះជាងអត់អស់ទេ។

ក៖ រួចទៅស្ករយើងធ្វើ..?

ខ៖ ស្ករមួយថ្ងៃបានប្រាំមួយគីឡូប្រាំពីរគីឡូ។

ក៖ អូ៎បានច្រើនផងណេះតាណេះ?

ខ៖ បាទ!

ក៖ ជាមួយកូនចៅធ្វើទាំងអស់គា្នទៅ?

ខ៖ កូនចៅនៅតូចៗកាលណុងបានមីសេងហ្នឹងហាសធំជាងគេហើយហ្នឹងអាគឹមជាប់មីសេងហ្នឹង!

ក៖ បាទតាបាទចុះតាគិតថាតាធ្លាប់លក់ដូរដូចជាអាជីវកម្មអីអត់តា?

ខ៖ គ្មានអាជីវកម្មអីទេកាលណុងមានតែធ្វើត្នោតណុងហាសរួចពីណុងមកខ្ញុំអារឈើរហូត។

ក៖ អារឈើប៉ុន្តែតានៅណុងតើហីតាហេស?

ខ៖ ណុងហើយនៅណុងម៉ងក៏អារដែរទើបអារទើបឈប់អាលែងកូនចៅគេចេះមានត្រង់សេណឺណុងហាសខ្ញុំអាររហូតមកពីណុងមកក៏អារដែរ។

ក៖ អារដៃហោសតា?

ខ៖ អារដៃទៅអាររវ៉ាក់ចេញពីណុងមកអាលែងវត្តទីប្រាំបួនហ្នឹងវិហារណុងក៏ខ្ញុំអារដែរពីដើម។

ក៖ អូ៎បាទតា!

ខ៖ ចេញពីណុងមក។

ក៖ ចុះតាគិតថាអើតាំងពីក្មេងរហូតមកដល់ឥឡូវហាសការងារអីគេខ្លះដែរតាធ្លាប់ធ្វើទៅតា?

ខ៖ ធ្លាប់ធ្វើ។

ក៖ មានតែធ្វើស្រែហើយ..?

ខ៖ មានតែស្រែហើយអារឈើហ្នឹងទេ។

ក៖ ឡើងត្នោតអារឈើចឹងហាសណេះតាណេះ?

ខ៖ បាទៗបីមុខហ្នឹង!

ក៖ អូ៎បាទតា!

ខ៖ ហើយហ្នឹងរកត្រី។

ក៖ អូ៎តាចេះរកត្រីដែរហោស?

ខ៖ រកត្រីស្ដេចហើយយប់ៗមានដែរបានដេកផ្ទះទេពីជំនាន់ណុងហោសការហើយហ្នឹងជាមួយយាយហ្នឹងបើមិនរកត្រីលក់មួយថ្ងៃៗមួយគីឡូពីរគីឡូៗចងសន្ទូចផងទៅឆ្លុះផងទៅ។

ក៖ អូ៎បាទតាបាទរួចចុះតាគិតថាអើតាំងពីក្មេងរហូតមកដល់ពេលហ្នឹងហាសដូចជាជីវិតរបស់តាមានការផ្លាស់ប្ដូរអីគេខ្លះទៅតាទាំងសុខភាពជីវភាពក្រុមគ្រួសារអីចឹងហាស?

ខ៖ អើគ្មានផ្លាស់ប្ដូរអីទេផ្លាស់ប្ដូរដោយគ្រាន់តែវាថាធូរជាងមុនបន្តិចវាមិនសូវពិបាកដូចមុនទេ។

ក៖ កាលយើងនៅជាមួយឪពុកម្ដាយមើលទៅរៀងពិបាកណេះតាណេះ?

ខ៖ បាទៗឪពុកម្ដាយគ្មានពិបាកអីទាន់ដឹងក្ដីអីពិបាកស្រួលផងព្រោះទើបដឹងតិចៗចូលសហករចូលអីទៅបាយរួមបាយអីទៅ។

ក៖ អូ៎បាទតា!

ខ៖ វាយើងមិនទាន់បានណាសងគុណអីណាអោយបានហត់ទើបចេះមើលក្របីអីល្មមៗទេ។

ក៖ អូ៎បាទតាបាទប៉ុន្តែរហូតមកដល់ឥឡូវយើងរៀងធូរជាងមុនតិចណេះតាណេះ?

ខ៖ បាទ! វាយ៉ាប់ៗម៉ាលែងនេះនិងទេហាសម៉ាជំនាន់បីឆ្នាំណុង។

ក៖ បាទតា!

ខ៖ ហើយចេញពីណុងមកចិតប្រាំបួនណុងបន្តិចចូលមកប៉ែត្រមួយប៉ែត្រពីរហ្នឹងធូរវិញហើយ!

ក៖ ចុះអើកូនចៅយើងឥឡូវអត់អីទេណេះតាណេះ?

ខ៖ កូនចៅយើងឥឡូវហ្នឹងវាធូរធារវាមិនធូរធារទេវាគ្រាន់តែថា..។

ក៖ កូនមិនទាន់ពិបាកណាស់ណាដែរ?

ខ៖ បាទ! មិនទាន់យ៉ាប់យឺនប៉ុន្មាន។

ក៖ គ្រាន់តែថាកូនៗដែរអត់ទាន់មានគ្រួសារចេះតែជួយជំរុញអីដែរណេះតាណេះ?

ខ៖ មិនដែរនៅផ្ទះទេគ្នាចឹងហាសដើរតែស៊ីឈ្នួលគេយកមកដោះដូរឪពុកម្ដាយហ្នឹងបង់គេអីតិចតួចចឹងហាស!

ក៖ អូ៎បាទតាបាទ!

ខ៖ យើងជំពាក់រដ្ឋជំពាក់អីហ្នឹង!

ក៖ បាទ! ចុះតាគិតថាម្ហូបអីដែតាចូលចិត្តហូបតា?

ខ៖ អើដឹងម្ហូបអីទេរាល់ថ្ងៃវាគ្មានស្អីក្រៅពីត្រីម៉ង។

ក៖ ស្រុកហ្នឹងសំបូរត្រី?

ខ៖ សំបូរត្រីវាមានអីក្រៅពីត្រីមែនហ្នឹង!

ក៖ អូ៎!

ខ៖ យើងសាច់យើងតិចតូចល្មមបានមួយពេលៗទិញគេទៅ។

ក៖ បាទតាបាទ!

ខ៖ បើពីដើមសំបូរសត្វព្រៃទៅគេបានគេអោយហូបចឹងទៅបើខ្លួនឯងមិនចេះទេមិនដែរទៅរកទេ។

ក៖ បាទតារួចចុះតាគិតថាល្បែងប្រជាប្រិយ៍អីដែរតាចូលចិត្តលេងតាំងពីក្មេងតាដូចជាលក្ខណៈបោះអង្គុញ ចោលឈូង ទាញព្រាត់ ចាប់កូនខ្លែងអីចឹងហាសណាស់តាតាលេងតើហីជំនាន់ណុង?

ខ៖ មិនដែរចេះលេងហ្នឹងគេទេ។

ក៖ អូ៎យើងអត់លេងផងហោសតា?

ខ៖ មិនដែរលេងទេសួរប្រពន្ធខ្ញុំមើលប្រពន្ធខ្ញុំអីបើជំនាន់ណុងកាលនៅនេះហ្នឹងបាញ់អាប៉ោងបាញ់អីដាក់កៅស៊ូ។

ក៖ អូ៎!

ខ៖ លេងអាប៉ោងលេងបៀរដាក់កៅស៊ូ។

ក៖ បាទតាបាទ!

ខ៖ ជំនាន់អាលេងប៉ែត្រជាងហោស!

ក៖ អូ៎បាទតា!

ខ៖ រួចលុយដាក់ហើយអាលុយកាក់អីអាលុយប្រាំកាក់ប្រាំមួយកាក់។

ក៖ អូ៎!

ខ៖ លេងហើយកាលណុងហោស!

ក៖ បាទតា!

ខ៖ មកឥឡូវមិនដែរលេងអីទេល្បែង។

ក៖ ក្មេងៗឈប់លេងអូ៎បាទតាចុះអើ..?

ខ៖ ស្រារួចពីផឹកស្រាឈប់ទាល់មិញ។

ក៖ បាទតារួចចុះទាក់ទងច្រៀងរាំតាចូលចិត្តទេជំនាន់មុន?

ខ៖ កាលនៅផឹកចូលចិត្តដែរណុងហាសឥឡូវអត់ផឹកមិនដែរទេ។

ក៖ ចាស់ហើយណេះតាណេះ?

ខ៖ បាទ! កាលនៅកូនតូច។

ក៖ អូ៎បាទតាចុះល្ខោនយីកេអាយ៉ៃតាចូលចិត្តមើលអត់តា?

ខ៖ ចូលចិត្តដែរពីដើមមើល។

ក៖ មើលដាច់ភ្លឺហាសណេះតាណេះ?

ខ៖ អូ៎ទាល់ភ្លឺហោស!

ក៖ ប៉ុន្តែឥឡូវយើងសុំសិល្បិ៍អីយើងអត់ទាន់ទេណេះតាណេះ?

ខ៖ នៅៗ។

ក៖ អូ៎បាទតាចុះតា..?

ខ៖ គ្រាន់តែលះបង់ឈប់ផឹកទេបើថាសមាទានមិនទាន់ទេ។

ក៖ យើងនៅនៅឡើយចុះតាគិតថាអើដូចជាមានកូនចៅឬមួយកូនក្មួយណាទាំងខាងប្រពន្ធទាំងខាងតាចេះលេងឧបករណ៍ភ្លេងអត់តា?

ខ៖ អត់មានសោះម៉ង។

ក៖ អត់មាននរណាគេចេះទេណេះតាណេះ?

ខ៖ បាទ!

ក៖ អូ៎បាទតា!

ខ៖ បើខាងប្រពន្ធខ្ញុំមានអាមួយនៅស្រុកគ្រូភ្លេង។

ក៖ អូ៎!

ខ៖ ទ្រប្រពៃណី។

ក៖ បាទតាបាទ!

ខ៖ អាឈានៗស្គរខ្ញុំដែរជាមួយគ្នាតាំងពីក្មេងកើតមករៀនជំនាន់បីឆ្នាំមកពីមានប្រពន្ធមកពីចិតប្រាំបួនដូចគ្នានៅរាល់ថ្ងៃ។

ក៖ អូ៎បាទតាបាទ!

ខ៖ នៅជាមួយតែគ្នាហ្នឹងអាហ្នឹងភ្លេង។

ក៖ បាទតាបាទរួចចុះអើតាគិតថាផ្ទះរបស់តាមានលក្ខណៈបែបណាតាតាំងពីក្មេងរហូតមកដល់ឥឡូវកាលតានៅជាមួយឪពុកម្ដាយផ្ទះម៉េចទៅ?

ខ៖ នៅជាមួយឪពុកម្ដាយក្រហាសផ្ទះពីដើមស្រឡៅមូលណុង។

ក៖ អូ៎!

ខ៖ អត់មានផ្ទះអាលែងអត់មានឈើជ្រុងចឹងទេ។

ក៖ ផ្ទះស្បូវហេសតា?

ខ៖ លាក់ណុងហើយផ្ទះស្បូវកូនឈើលាក់ណុងលាក់ឈើយកម៉ងណុងហាស!

ក៖ អូ៎!

ខ៖ ចេញពីណុងមកមកចិតប្រាំបួនចិតអូ៎ប៉ែត្រមួយប៉ែត្រពីរហើយអត់ពីម៉ែឪនៅបងប្អូននាំគ្នាធ្វើផ្ទះបានធំបានធំជាងនេះ។

ក៖ បាទតា!

ខ៖ ប្រាំប្រាំពីរ។

ក៖ អូ៎ប៉ុន្តែរហូតមកដល់ឥឡូវយើងបានផ្ទះហ្នឹងណេះតាណេះ?

ខ៖ បាទ!

ក៖ ប៉ុន្តែកាលណុងយើងអ្នកធ្វើណេះតាណេះផ្ទះហ្នឹង?

ខ៖ ធ្វើ។

ក៖ ប៉ុន្តែកាលណុងគេប្រើឧបករណ៍អីគេខ្លះតាសំរាប់សាងសងជួសជុលផ្ទះវាផ្ទះហ្នឹង?

ខ៖ មានស្អីមានតែរណាពន្លាកនិងដាប់។

ក៖ ប៉ុន្តែភាគច្រើនប្រើឈើទាំងអស់ណេះតា?

ខ៖ ប្រើឈើមានអី។

ក៖ អូ៎បាទតា!

ខ៖ មានតែរណាអាលែងដាប់ពន្លាកហ្នឹង!

ក៖ បាទចឹង..?

ខ៖ ហើយហ្នឹងដែកគោលតិចតួច។

ក៖ បាទតាចឹងអើទាក់ទងពីជំនាញតាឪពុកម្ដាយរបស់តាអត់ធ្លាប់បង្រៀនពីជំនាន់អីទៅតាទេចឹង?

ខ៖ គ្មានអីទេឪពុកខ្ញុំឆោតចង់ងាប់ណុងគ្មានចេះអីក្រៅពីស្រែហ្នឹងទេហើយចេះគ្រូថ្នាំ។

ក៖ អូ៎បាទតាបាទ!

ខ៖ បាទ! បានថាថ្នាំទាស់តាហ្នឹង!

ក៖ បាទ! រួចចុះអើទាក់ទងពីអើតាធ្លាប់បង្រៀនអីទៅកូនចៅតាវិញទៀតអត់ចឹង?

ខ៖ ខ្ញុំមិនដែរបង្រៀនអីទេ។

ក៖ អូ៎អត់ដែរបង្រៀនអីទៅកូនចៅទៀតទេណេះ?

ខ៖ បាទ!

ក៖ ឡើងត្នោតឬមួយក៏រកត្រីអីពួកគាត់ចេះរកខ្លួនឯងទេ?

ខ៖ អើមិនដែរទេមិនដែរបានរៀនទេអាអស់ណុងព្រោះ..។

ក៖ តែឡើងត្នោតអីយើងអត់ដែរបានបង្រៀនទេណេះតាណេះ?

ខ៖ អត់បង្រៀនទេព្រោះវានៅតូចៗវាទើបមកហ្នឹងវាទើបធំមកហ្នឹងទេ។

ក៖ នៅហ្នឹងអស់ត្នោតឡើងហើយ?

ខ៖ មានត្នោតអីណាស្រុកនេះ។

ក៖ បាទតាបាទ!

ខ៖ មានតែរកត្រីរកសាច់មកហ្នឹងរកសត្វរកអីចឹង។

ក៖ អូ៎បាទត្រូវតា!

ខ៖ បាទ!

ក៖ រួចចុះអើចឹងតាគិតថាកាលតានៅរៀនពីក្មេងហាសតាធ្លាប់មានគោលបំណងថាធំឡើងតាចង់ធ្វើអីមួយអត់ជជែកជាមួយមិត្តភក្តិថាដូចធ្វើប៉ូលីស ធ្វើទាហ៊ានធ្វើ..?

ខ៖ ទេអត់មានទេ។

ក៖ អត់មានទេណេះតាណេះ?

ខ៖ បើនិយាយថាវាជជែកអីបើជំនាន់បីឆ្នាំណុងមានទៅៗប្រាថ្នាអីបានបើប្រាថ្នាតែរស់ហ្នឹងមិនបានផង។

ក៖ ម្នាក់ៗអត់ចេះអក្សរ?

ខ៖ ម្នាក់ៗអត់ចេះអក្សរផងកាលជំនាន់នោះខ្ញុំផ្ទះខ្ញុំហើយវានៅជាមួយខ្ញុំទៅនៅជាមួយធំមើលក្របី។

ក៖ បាទតា!

ខ៖ ហើយដល់នេះវាមានឃ្លាំងថ្នាំឃ្លាំងប្រហុកហាស!

ក៖ បាទតា!

ខ៖ ដាក់ក្រោមផ្ទះហ្នឹងខ្ញុំអាលែងថ្នាំមួយបាច់ៗចាក់ទៅអោយចែកគា្នតាមៗអាលែងនេះក្រុម។

ក៖ បាទតាបាទ!

ខ៖ ចែកគា្នទៅអាលែងកាលណុងមានអីមានអំពុងពុយអត់មានដែកកេះទេណាស់។

ក៖ អូ៎!

ខ៖ ប្រើអាអំពុងឬស្សីយើងដាក់លែងសំឡីគរហើយលែងឆិកឆឹកហ្នឹង!

ក៖ បាទតាបាទ!

ខ៖ បែកចានហ្នឹងដាក់ដេរថង់ទៅហើយថ្នាំមួយបាច់មក។

ក៖ អូ៎!

ខ៖ ហើយជំនាន់ណុងគេអត់អោយដាក់ហោប៉ាវអាវទេខ្លាចខ្ញុំលួចថ្នាំកាលណុង។

ក៖ អូ៎ម៉េចចឹងតា?

ខ៖ អាធំខ្ញុំណុងចង្រៃណាស់ខ្ញុំដេរខ្លួនឯងដាក់ហែងពេញៗហ្នឹង!

ក៖ អូ៎បាទតាបាទរួចចុះអើតាគិតថាចឹងសំរាប់ជីវភាពយើងសព្វថ្ងៃអត់អីទេតាណេះ?

ខ៖ ជីវភាពសព្វថ្ងៃហ្នឹងវា..។

ក៖ សាមញ្ញធម្មតាទេណេះតា?

ខ៖ ហ្នឹងហើយបើថាពិបាកវាពិបាកបើថាអីក៏វាអាចទៅរួច។

ក៖ អូ៎ប៉ុន្តែគ្រាន់ថាកូនចៅជួយរកផ្ទុកជាមួយយើងដែរទៅ?

ខ៖ ​ណុងហើយស្រវេស្រវ៉ាទៅវាមិនទាល់ដៃទាល់ជើងប៉ុន្មានរកអីមិនបានសោះ។
ក៖ យើងអត់ទាន់មានជាបញ្ហាទាល់ដៃអីណាស់ណាណេះតាណេះ?

ខ៖ ណុងហើយ!

ក៖ អូ៎បាទតា!

ខ៖ អាចថាវាម៉ារស់។

ក៖ បាទតាចឹងអើខ្ញុំមានសំនួរចុងក្រោយមួយតាបើសិនជាចង់អោយតាផ្ដែផ្ដាំទៅកូនចៅជំនាន់ក្រោយៗហាសតាមានពាក្យពេចន៍អីដែរចង់ផ្ដែផ្ដាំទៅពួកគាត់អត់តាទាំងកូនៗទាំងចៅៗរបស់តាហាស?

ខ៖ ខ្ញុំមានផ្ដែផ្ដាំអីទេចង់ផ្ដែផ្ដាំកូនចៅអោយតែរៀនសូត្រការចេះដឹងកុំអោយល្ងង់ខ្លៅកាលជាដូចជំនាន់ខ្ញុំនេះ។

ក៖ អូ៎ចឹងណេះតា?

ខ៖ បាទ! វាសង្គមឥឡូវវាការរីកចំរើនមិនដូចជំនាន់ខ្ញុំរីកចំរើនអីមានតែសំលាប់ហើយដេញវ៉ៃ។

ក៖ អូ៎បាទតាបាទត្រូវ!

ខ៖ តែសង្គមគេឥឡូវវាស្អីក៏មានដែរវាសំខាន់ត្រង់រៀនសូត្រហ្នឹងតែម៉ងចេះដឹងហ្នឹងតែអត់ចេះដឹងយ៉ាប់ហើយ!

ក៖ បាទតាបាទ!

ខ៖ បាទ! ហើយរកស៊ីអីក៏មិនបានទៅធំកំភួនហ្នឹងគេដែរតែកញ្ចែស។

ក៖ អូ៎បាទតាបាទរួចតាគិតថាអើតាធ្លាប់មានប្រៀនប្រដៅទៅពួកគាត់ទាក់ទងពីអើដូចជាជក់គ្រឿងញៀនឬមួយក៏ធ្វើអំពើដែរអត់ល្អខុសច្បាប់ក្នុងសង្គមហាស?

ខ៖ ប្រាប់ណាស់កូនចៅប្រដៅណាស់ថារឿងចឹងៗអត់អោយមានទេខ្ញុំទាស់តែវាយើងទៅតាមវាម៉េចអាសត្វក្មេង។

ក៖ ត្រូវតាត្រូវ!

ខ៖ បាទ! បើថាយើងវាមិនចង់អោយមាន។

ក៖ បាទតា!

ខ៖ អាសង្គមវាស្អប់ខ្ពើមមិនអោយមានម៉ងតែល្បែងមិនអោយមានផង។

ក៖ អូ៎!

ខ៖ មិនថាតែជក់ស្អីៗទេអើបើថាផឹកស៊ីយើងវាធម្មតាទេណាស់។

ក៖ បាទតាបាទ!

ខ៖ រឿងស្រាកន្លែងណាក៏ផឹកដែរទាស់ថាគ្រឿងញៀននេះដាច់ខាតអោយយើងវាមិនដឹងយើងថាចឹងដល់វាកូនយើងវាប្រព្រឹត្តយើងអត់ដឹងហាស!

ក៖ បាទតាអូ៎!

ខ៖ បើថាចិត្តយើងមិនចង់ទេអោយតែអាលែងសង្គមគេស្អប់ខ្ពើមនេះ។

ក៖ យើងតែតែប្រៀនប្រដៅគាត់រាល់ថ្ងៃៗណេះតា?

ខ៖ បាទ! កូនខ្ញុំចប់ហើយមួយថ្ងៃៗវាហួសហើយអារឿងប្រដៅហែងជេរថែមហោស!

ក៖ អូ៎បាទប៉ុន្តែតាសព្វថ្ងៃតាមានចៅច្រើនដែរតាហី?

ខ៖ ចៅប្រាំបីនាក់រាល់ថ្ងៃហ្នឹង!

ក៖ ចៅប្រាំបីនាក់?

ខ៖ បាទ!

ក៖ កូនបងសេងបួននាក់?

ខ៖ បួនអាខ្មៅពីរអាគឹមពីរ។

ក៖ អូទាំងអស់ប្រាំបី?

ខ៖ បាទ!

ក៖ អូ៎បាទតាចឹងប្រហែលចុងក្រោយតាមានពាក្យពេចន៍អីដែរចង់ផ្ដាំផ្ញើរឬមួយក៏ផ្ដែផ្ដាំទៅពួកគាត់ចៅៗឬមួយក៏កូនៗផ្សេងពីហ្នឹងទៀតអត់តា?

ខ៖ មានផ្ដែផ្ដាំអីទេផ្ដែផ្ដាំអោយតែប្រឹងរកស៊ីហើយរៀនសូត្រកុំភ្លើតភ្លើនអីប៉ុណ្ណឹង!

ក៖ អូ៎បាទតាបាទ!

ខ៖ ហ្នឹងហើយ!

ក៖ បាទចឹងចុងក្រោយខ្ញុំអរគុណច្រើនតាដែរបានអោយខ្ញុំពិភាក្សាជាមួយតាទាក់ទងពីប្រវត្តិរបស់តាហើយការសម្ភាសទាំងអស់នេះខ្ញុំនិងទុកទៅក្នុងវេបសាយរបស់សាលាដើម្បីទុកអោយកូនចៅជំនាន់ក្រោយរបស់តាបានស្គាល់បានស្ដាប់នូវអ្វីដែរតាជជែកតាំងពីជំនាន់ប៉ុលពតលុនណុលពីមុនមកចឹងហាសណាស់តា?

ខ៖ បាទៗ!

ក៖ បាទ! ចឹងអើចុងក្រោយខ្ញុំសុំការអនុញ្ញាតិពីតាមួយដាក់ការសម្ភាសទាំងអស់ហ្នឹងដែរខ្ញុំបានជជែកជាមួយតាទៅក្នុងវេបសាយសាលាបានទេតា?

ខ៖ ស្រាយទៅប្អូនឯង!

ក៖ អត់អីទេណេះតាណេះ?

ខ៖ បាទ!

ក៖ បាទចឹងអរគុណច្រើនតា។